Hierdie artikel is 'n lys van landskakelkodes soos gedefinieer deur ITU-T aanbeveling E.164. Gebiede in die Noord-Amerikaanse Nommerplangebied (NANPA) word skakelkodes toegeken asof hulle almal gebiede binne een land is. Die onderstaande kodes in die formaat +1-XXX verteenwoordig die skakelkode XXX binne die +1 NANPA Sone — nie 'n aparte landkode nie. Byvoorbeeld, die skakelkode vir Guam is +1 (die NANPA landkode) gevolg deur die gebiedskode 671 — nié +671 of +1671 nie.


American Atheists is 'n Amerikaanse organisasie wat hom vir die verdediging van die burgerlike vryheide van ateïste beywer en vir die volledige skeiding van kerk en staat pleit. Die organisasie verskaf sprekers wat by kolleges, universiteite, klubs en die nuusmedia optree en gee ook boeke en die maandelikse tydskrif American Atheist Magazine uit. Die organisasie het tans sowat 2 200 lede, en sy hoofkwartier is in Cranford (deelstaat New Jersey). Die organisasie is oorspronklik in 1963 deur Madalyn Murray O'Hair as die Society of Separationists gestig. 'n Aantal regsake oor verpligte skoolgebede in openbare skole het die aanleiding tot die stigting van American Atheists gegee. Die organisasie het oor die jare talle klagte teen openbare instellings ingedien wat na bewering die amptelike skeiding tussen kerk en staat - 'n grondwetlike beginsel in die VSA - verbreek het. In 1959 het Murray 'n klag namens haar seun William J. Murray ingedien wat gedwing is om Bybellesse op skool by te woon en deur onderwysers en skooladministrateurs gepla is nadat hy geweier het om deel te neem aan die Bybelklasse.


Pepyn III, beter bekend as Pepyn die Korte (Frans: Pépin le Bref) was Hofmeier van Neustrië (741-751), te same met Boergondië en Provence en van Austrasië (747-751), vanaf 741 Hertog van die Franke, en vanaf 751 tot met sy dood die eerste Karolingiese Koning van die Franke. Hy was die seun van Karel Martel, wat hofmeier en Hertog van die Franke was, en Rotrude van Trier. Hy was ook die vader van die beroemde Frankiese koning Karel die Grote. Met die dood van Karel Martel in 741 is sy amp as hofmeier folgens die Frankiese tradisie tussen sy twee seuns verdeel: Karloman het hofmeier van Austrasië geword en Alemanië en Thuringen herower, Pepyn het hofmeier van Neustrië geword en Provence en Boergondië behou. Grifon, die derde seun van Karel Martel het slegs 'n paar graafskappe bekom. Die broers het in 742 by Vieux-Poitiers hulle ondeskeie dele herdefinieer en die tradisionele perke van die Frankiese ryk bevraagteken. Aan hierdie einde van die tydperk van dekadensie van die Merovingiese huis, het die konings, wat as die "lui konings" (rois fainéants) bekend gestaan het, nie meer veel outoriteit gehad nie en was die hofmeiers die werklike heersers van die staat.


Hier volg 'n lys van plekke in Uganda (Oeganda) waarvan die name verander is: Owen Falls Dam → Nalubaale Power Station Murchison-valle → Kabarega-valle → Murchison-valle Hierdie artikel is ’n saadjie. Voel vry om Wikipedia te help deur dit uit te brei.


Arp 87 is twee interaktiewe sterrestelsels, NGC 3808A en NGC 3808B. Dit is geleë in die sterrebeeld Leeu, ongeveer 300 miljoen ligjare van die Aarde af. Sterrestelsels is, nes die hemelliggame wat dit bevat, konstant aan die beweeg (ons eie sterrestelsel, die Melkweg, inkluis) en dié twee stelsels se huidige omhelsing is te danke aan die wisselwerking van hulle afsonderlike swaartekragte wat begin het toe hulle mekaar tussen 300 en 160 miljoen jaar gelede ontmoet het. Die kurktrekkervorm van die gety, soos waargeneem deur foto's van die Hubble-ruimteteleskoop, dui daarop dat sommige sterre en gas van die groter sterrestelsel in die aantrekkingskrag van die kleiner stelsel vasgevang is. Só 'n oordrag van materie is reeds in soortgelyke gevalle waargeneem. Oor miljoene jare kan die sterrestelsels uiteindelik skei of, indien swaartekrag die oorhand kry, saamsmelt. Arp 87 Geargiveer 2 Februarie 2009 op Wayback Machine by die Europese webwerf van die Hubble-ruimteteleskoop Geargiveer 13 Januarie 2007 op Wayback Machine. Spiraling tentacles of doom Geargiveer 3 Desember 2007 op Wayback Machine by badastronomy.com Geargiveer 15 Augustus 2005 op Wayback Machine.


Altai (Russies: Республика Алтай; Altais: Алтайдынг Республиказы) is ’n outonome republiek (’n deelgebied van Rusland) en is genoem na die gelyknamige gebergte. Die republiek grens in die noorde aan die oblast Kemerowo en die outonome republiek Chakassië, in die ooste aan die outonome republiek Tiwa en in die weste aan die Altaikrai. Die suidelike bure lê almal buite Rusland. Die grenslyn met die buiteland is 880,4 km lank, waarvan 288,7 km met Mongolië (die ooste en suidooste) is, 54,1 km met die Volksrepubliek China (suide) en 517,6 km met Kasakstan (weste). Altai bestaan uit hoogland. Dit is ’n soort "Russiese Tibet" in die middel van Asië op die kruispunt van verskillende state en kulturele wêrelde. Die Siberiese taiga, die steppe van Kasakstan en die halfwoestyne van Mongolië ontmoet mekaar hier. Boombosse bedek ongeveer 25% van die republiek. Die grootste riviere is die Katoenrivier en die Bieja, wat saamvloei en een van die grootste riviere in Siberië vorm: die Ob Die republiek het ongeveer 7 000 mere met ’n totale oppervlakte van meer as 700 km².


Deon Godfrey Meyer (gebore 4 Julie 1958 in die Paarl) is 'n bekroonde Suid-Afrikaanse skrywer van Afrikaanse spanningsverhale. Sommige van Meyer se boeke is reeds in Engels, Frans, Duits, Nederlands, Italiaans, Spaans, Tsjeggies, Bulgaars, Deens, Fins, Hebreeus en Sweeds vertaal. Meyer is die middelste van drie seuns. Sy pa, Cornelus Petrus (Neil) Meyer, is ’n elektrisiën en sy ma is Francis. Hy het twee broers, Bertus en Francois. Toe hy agtien maande oud is, verhuis die gesin na Klerksdorp, waar hy grootword. Hy gaan skool aan Laerskool Meiringspark en matrikuleer in 1976 aan die Hoërskool Schoonspruit. As dienspligtige is hy in 1977 in die Lugmag ’n lid van die Suid-Afrikaanse Weermag se koor- en konsertgroep. Hy studeer vanaf 1978 aan die Potchefstroomse Universiteit vir Christelike Hoër Onderwys en behaal in 1980 ’n B.A.-graad met Engels en geskiedenis as hoofvakke. Vir een jaar gee hy skool aan minderbevoorregte matrieks as deel van ’n uitreikprogram om swart leerlinge met hulle studies te help, maar hy besef dat dit nie sy roeping is nie.


Landgraaf (Duits Landgraf) was 'n titel wat meestal in die Heilige Romeinse Ryk en later deur die ryk se voormalige gebiede gebruik is. Dit was vergelykbaar aan 'n graaf wat feudale pligte direk aan die Heilige Romeinse Keiser gehad het. 'n Landgraaf se jurisduksie het soms oor 'n redelike groot gebied getrek wat nie onderdanig was aan 'n intermediêre mag soos 'n Hertog, 'n Biskop of 'n Paltsgraaf nie. Die vroegste geskrewe rekords is van 1086 af in Neder-Lotharingia af aangeteken. 'n Landgraaf het gewoonlik soeweriene regte uitgeoefen. Sy besluitnemingsmagte was soortgelyk aan die van 'n hertog. Landgraaf het in 'n paar gevalle in gebruik gebly as 'n ondergeskikte titel van adelikes soos die Groothertog van Sakse-Weimar, wat ook die Landgraaf van Thuringia was in die eerste dekade van die 20ste eeu. Die titel het egter na die Eerste Wêreldoorlog in onbruik verval. Die jurisduksie van 'n landgraaf was 'n landgraafskap en die vrou van 'n landgraaf was 'n landgravin. In die hertogdom Lotaringe: Brabant Gelre Hochstaden. In die hertogdom Beiere: Steffling, Leuchtenberg.


Die Maruleng Plaaslike Munisipaliteit is een van die plaaslike munisipaliteite in die Mopani-distriksmunisipaliteit in Limpopo, Suid-Afrika. Maruleng beteken "Plek van die maroelas". Lys van dorpe in Suid-Afrika adrianfrith.com 2011-sensus


Barca is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Calatañazor is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Gómara is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Valdenebro is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Vadillo is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Johann Heinrich Lutz is die Switserse stamvader van die Lutz-familie in Suid-Afrika. Lutz is op 3 Januarie 1812 in Rheineck, Switserland, gebore en het op 16 Mei 1841 as Rynse sendeling in Kaapstad, op pad na Amandelboom (Williston), aangekom. Op 27 Mei 1875 is hy terug na Barmen, waar die hoofkantoor van die Rynse Sendinggenootskap was. Op 28 Desember 1846 het hy in Kaapstad met Johanna Carolina Seringhaus getrou. Ná haar dood, met die geboorte van Johann Jacob Lutz (oom Japie Lutz van die Noordweste) trou hy op 27 Februarie 1862 met Anna Barbara Kühn, ook in Kaapstad. Ná sy aftrede keer hy op 27 Mei 1875 terug na Barmen en is oorlede op 17 September 1887 te Schutzenstraat, Haus Akasie, Herisau, Switserland.


'n Leerling is iemand wat 'n les volg by 'n leraar. In die tyd van die gilde was 'n leerling in opleiding by 'n meester om 'n beroep te leer. en by 'n leermeester om hom-/haarself in die kunste te bekwaam. Die woord leerder word gebruik vir 'n jong leerling aan 'n skool. 'n Student is 'n ouer leerling wat aan 'n universiteit studeer. 'n Dissipel is 'n volgeling en word veral gebruik vir die twaalf leerlinge van Jesus van Nasaret. Die laagste graad in die vrymesselary. Sien leerling (vrymesselary). Hierdie artikel is ’n saadjie. Voel vry om Wikipedia te help deur dit uit te brei.


Bruchsal is 'n stad in die deelstaat Baden-Württemberg, Duitsland. Die stad is 20 km noordelik van die stad Karlsruhe geleë. Teen 2011 was die inwonertal 43 224. Die naam Bruchsal het dieselfde etimologiese oorsprong as Brussel en is 'n samestellling van die Oudhoogduitse woorde broca (moeras) en sali (gebou). Bertha Benz Gedenkroete (de) Bevölkerungsentwicklung in den Gemeinden Baden-Württembergs 2010 Geargiveer 1 Mei 2013 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Verve Energy is 'n maatskappy wat deur die regering van Wes-Australië besit word. Die maatskappy is van die groot vertikale monopolie, Western Power afgestig in 2006 tydens 'n hervormingsprogram van die staat se energiesektor. Verve Energy besit en bedryf verskeie kragsentrales. Verve Energy besit vyf groot kragstasies en verskaf elektrisiteit aan die South-West Interconnected System: Muja Kragstasie, oos van Collie Collie Kragstasie, in Collie Kwinana Kragstasie in Kwinana Cockburn Kragstasie in Cockburn Pinjar Kragstasie in Pinjar Mungarra Kragstasie Bo en behalwe verskeie ander kragopwekkingsaanlegte, wat 'n windplaas in Albany, wind-diesel en biomassa fasiliteite insluit. Western Power - Verveenergy se webwerf Regering van Wes-Australië - Kantoor vir Energiesake Regering van Wes-Australië - Kantoor vir Energiesake - Artikel oor hervormingsprogram Geargiveer 4 Maart 2006 op Wayback Machine


Hoërskool Chris van Niekerk is die enigste Afrikaanse hoërskool in Vredefort, Noord-Vrystaat[verwysing benodig] en is genoem na kommandant Chris van Niekerk van die Bothaville-kommando wat tydens die Tweede Vryheidsoorlog geveg het. Die skool is in 1883 gestig en die eerste leermeester en skoolhoof was meester Grimm. Prof. T.T. Cloete, bekroonde Afrikaanse digter en letterkundige, was tot st. 8 in Hoërskool Chris van Niekerk. Die eerste leerling van die skool wat ses onderskeidings in ’n matriek-eindeksamen behaal het, was Ernst Breed, later professor aan die Potchefstroomse Universiteit. Die skool se kleure is oranje, wit en blou en die leuse wat op die skoolwapen verskyn is "Arbei en Offer". 29 Augustus 1883: Met die ou Gereformeerde kerkgebou as skoolgebou begin Johann Grimm skoolhou. 1884: Met ’n leerlingtal van 23 word die eerste skoolgebou betrek. Dit bestaan uit ’n enkele klaskamer. 1887: Mnr Grimm verlaat die skool om te gaan goud soek. Hy is tien jaar later, op 28 Oktober 1897 oorlede. 1892: Die leerlingtal vorder tot 63 en die eerste assistent aanvaar haar pos.


Thanksgiving of Danksegging (Action de grâce in Franssprekende Kanada), is 'n tradisionele Noord-Amerikaanse vakansiedag wat as 'n soort oesdankfees gevier word. Die datum en oorsprong van die eerste Dankseggingfeesviering bly omstrede, maar die eerste gedokumenteerde Dankseggingfees is op 8 September 1565 in die huidige St. Augustine (deelstaat Florida) gehou. Alhoewel navorsing reeds die teendeel bewys het, word daar nog dikwels na die feesviering, wat in 1621 by die Plymouth-plantasie in die gelyknamige kolonie plaasgevind het, as die eerste Danksegging verwys. Deesdae word Danksegging in Kanada op die tweede Maandag in Oktober en in die Verenigde State op die vierde Donderdag in November gevier. Die tradisionele Dankseggingsete vind saans as 'n familiebyeenkoms plaas en bied geleentheid vir dankbetuigings en die uitspreek van wense. First Thanksgiving. In: USA Today, 20 November 2007 Thanksgiving Day. (2008). Encyclopædia Britannica. Deluxe Edition. Chicago: Encyclopædia Britannica.


Kang is 'n dorp in die Kgalagadi distrik van Botswana. Die dorp lê in die Kalahariwoestyn op die Trans-Kalahari-Grootpad tussen Ghanzi in die noorde en Sekoma in die suide. Volgens die 2001-sensus woon daar ongeveer 3 744 mense. "Distribution of population by villages and their associated localities: 2001 population and housing census". Geargiveer vanaf die oorspronklike op 2007-11-24. Besoek op 2007-12-19. Hierdie artikel is ’n saadjie. Voel vry om Wikipedia te help deur dit uit te brei.


Mauna Kea is 'n slapende vulkaan op Big Island (Hawaii), die grootste eiland van die Amerikaanse deelstaat Hawaii, en een van altesaam vyf vulkane waaruit hierdie eiland bestaan. Pu'u Wekiu, een van talle slakkekeëls op die piekplato, is die hoogste punt in die deelstaat op 'n hoogte van 4 205 meter (13 796 voet) bo seevlak. Mauna Kea is een van die hoogste bergspitse ter wêreld as 'n mens sy hoogte vanaf die voet meet wat teen 'n diepte van 5 800 meter (19 000 voet) onder die seespieël van die Stille Oseaan lê. Mauna Kea bereik sodoende 'n totale hoogte van 10 205 meter (33 000 voet). In die inheemse Hawaiïese taal beteken Mauna Kea letterlik "Wit Berg", 'n verwysing na sy piek wat gedurende die wintermaande gewoonlik met sneeu bedek is. Mauna Kea het in die 1960's bekendheid verwerf as die oefenterrein vir die ruimtevaarders van die Apollo-ekspedisies en staan vandag veral bekend vir sy sterrewagte teen 'n hoogte van 3 400 meter. Mauna Loa (en) "Mauna Kea, Hawaii".


Humphrey Bogart (1899–1957) was 'n Amerikaanse akteur en kulturele ikoon. Oor sy loopbaan van byna 30 jaar het hy in meer as 75 rolprente gespeel. Hy is vir drie Oscars genomineer, en wen een vir beste akteur in African Queen. Van sy ander flieks sluit in The Maltese Falcon, Casablanca en High Sierra. In 1997 het die tydskrif Entertainment Weekly hom as die grootste rolprentlegende van alle tye gekroon en 1999 is hy deur die American Film Institute as die grootste manlike filmster aangewys. Bogart is in New York van 'n snydokter uit Manhattan en 'n illustreerder gebore. Sy ouers was van Nederlandse en Engelse afkoms. Hy is na die Phillips-akadamie in Andover gestuur om hom op 'n loopbaan in medisyne voor te berei, maar is uit die skool geskors. Daarna het hy by die Amerikaanse Marinierskorps aangesluit. Hy is tydens diens gewond, waardeur sy gesig gedeeltelik verlam is en sy karakteristieke manier van praat veroorsaak het. Ná pogings in verskeie ander loopbane het Bogart in 1921 sy akteursloopbaan begin en het hy 'n bekende gesig in die Broadway-produksies van die 1920's en 1930's geword.


Rockingham is 'n woonbuurt en streekskern suidwes van Perth se stadsentrum en suid van Fremantle. Daar is 'n strand by Mangles Bay aan die mees suidelike deel van Cockburn Sound wat plaaslik as die Rockingham foreshore bekend staan. Aan die noorde daarvan is die seevaart- en hulpbronnywerheidsbuurte van Kwinana en Henderson. Nie ver van die kus af nie is Australië se grootste vloot- en duikbootbasis by Garden-eiland wat vanaf die woonbuurt af met 'n pad verbind is. Na die weste en suide word die Shoalwater Island Marine Park aangetref. Rockingham is in 1847 opgemeet en is as 'n dorp geproklameer in 1897. In sy vroeëre bestaansjare was Rockingham 'n besige hawe wat jarrah en sandalwood uitgevoer het. Die stad is nou 'n satellietstad van Perth se suidelike korridor en saam met Mandurah is dit een van Australië se vinnigste groeiende distrikte. Die seevaart tradisie is versterk deur die groei van die Australiese vlootbasis, HMAS Stirling, en die ontwikkeling van groot skeepsbou en seevaart ondersteuningsdienste by die nabygeleë Henderson. Sedert die negentiende eeu is die gebied gewild onder toeriste vir besienswaardighede en ander ontspanningsaktiwiteite.


Die Wadjuk, ook gespel Whadjuk, Whajook en Wadjug, is die naam van die die inboorlingstam uit die Noongar-groep, wat die Swan-kusvlakte in Wes-Australië in die omgewing van Perth bewoon het. Die grense van hierdie gebied is die waterskeiding noord van Yanchep tussen die Swan- en Avonriviere en die Moore-rivier in die noorde, die Walyunga-Gidgegannup streek in die noordooste, die Canningrivier opvangsgebied in die suide tot by die kus van Port Kennedy. Dit is die streek van die Quindinup, Cottesloe, Karrakatta en Bassenden sandduinstelsels en die vleilande daar tussenin tot by die vrugbare Guildford gebied en die Darling Eskarp en verder tot by die rand van die Wandoo-streek, wat deur die Balardong-mense in die ooste bewoon is. Tindale, Norman (1930) "Aboriginal Tribal Boundaries" (Museum of South Australia) http://www.samuseum.sa.gov.au/orig/tindale/boundaries_intro.htm Geargiveer 30 Desember 2006 op Wayback Machine


Hier volg 'n lys van dorpe en stede in Tadjikistan waarvan die name verander is: Doesjanbe → Stalinabad (1929) → Doesjanbe (1961) Khodjend → Leninabad (1939) → Khujand (1991) Kurgan-Tyube → Qurghonteppa Sovietabad → Ghafurov (1978) Ura-Tyube → Istaravshan (2001) Yangi-Bazar → Orjonikidzeabad (1936) → Qofarnihon (1992) → Vahdat (2003)


Die Labrador retriever of kortweg Labrador is 'n honderas wat afkomstig is uit Newfoundland en Labrador, en afstam van die St. Johns-hond. Hierdie ras is vanaf die middel van die 19de eeu in Engeland met 'n aantal ander rasse, soos die Gordon setter, die spaniël, die Flatcoated retriever en die Chesapeake Bayretriever, gekruis. ('n Ander naam vir retriever is apporteerhond, dit wil sê 'n hond wat 'n gegooide voorwerp gaan haal en terugbring wanneer hy só geleer word.) Die St. Johns-hond word deur die Eskimo's gebruik om vis te vang, terwyl die labrador geteel word vir eendejag en vir jag in moerasagtige gebiede. Die retriever het eenvoudige swemvliese tussen die tone. Die labrador het 'n dik pels met 'n waterafwerende onderpels. Die pels het weinig versorging nodig en eenmaal per week se borsel is genoeg. Die labrador-reune word 55 tot 57 sentimeter hoog terwyl die tewe 54 tot 56 sentimeter hoog word. 'n Labrador weeg omtrent 35 kilogram. As gevolg van die labrador retriever se intelligensie en leergierigheid is dit maklik om hom op te voed en te leer.


Neger is 'n etniese aanduiding vir die oorspronklike bewoners van Afrika ten suide van die Sahara-woestyn. Neger is afgelei van die Latynse niger, wat swart beteken, via die Spaanse en Portugees negro. Die benaming 'neger' of 'negroide' word somtyds ook gebruik vir die oorspronklike bewoners van Melanesië en Nieu-Guinea, wat ook negroïde trekke het, ofskoon hulle nie direk verwant is aan die swart Afrika-bewoners nie. Die Engelse woord "nigger" word meestal as 'n beledigende vloekwoord beskou en moet liefs nie gebruik woord nie. Hierdie artikel is ’n saadjie. Voel vry om Wikipedia te help deur dit uit te brei.


Morfologie is die studie van die vorm-betekenissisteem van gelede woorde (komplekse). Morfologie identifiseer, analiseer en beskryf die struktuur van 'n gegewe taal se morfeme en ander linguistiese eenhede, soos onafhanklike eenhede (of stamme), affikse, woordsoorte en ook die konteks van 'n woord. Morfologie is 'n tak van die linguistiek wat die patrone van woordvorming binne en oor tale bestudeer en wat poog om reëls te formuleer volgens die geïdentifiseerde patrone van 'n taal. Die patrone wat in die taal voorkom is as gevolg van die sprekers se kollektiewe kennis en gebruik van die taal. Dit is byvoorbeeld vir 'n Afrikaanse spreker duidelik dat die woorde groot, groter, grootste, grote, grootte, grootbek ens. verwant is. Afrikaanse sprekers herken die verhouding oor die algemeen uit hulle onderliggende kennis van die reëls vir woordvorming in Afrikaans. Hulle kan byvoorbeeld intuïtief aanvoel dat groter teen groot staan soos kleiner teenoor klein staan; net so is groot verwant aan grootbek op dieselfde manier as wat klein verwant is aan kleinletter. Die reëls wat deur die spreker verstaan word manifesteer spesifieke patrone in die manier waarop woorde gevorm word uit kleiner eenhede en die verhouding tussen daardie kleiner eenhede.


Enkelvoud is die grammatikale getal wat verwys na een lid van 'n aangewese klas. Dit is die grondleggende grammatikale getal. Die mees algemene onderskeid in grammatikale getal is tussen enkelvoud en meervoud. Nie alle tale het grammatikale getal en daarom onderskeiding tussen enkel- en meervoud nie. Daar is egter ook tale wat ander onderskeid tref en spesifieke vorms vir twee, drie of 'n paar van 'n las objekte het. Sommige selfstandige naamwoord, soos melk of reën, kom in tale soos Afrikaans slegs in die enkelvoud voor. SIL International, Glossary of linguistic terms, What is singular number? Geargiveer 4 April 2008 op Wayback Machine, besoek op 30 Maart 2008 Wikiwoordeboek het 'n inskrywing vir enkelvoud. Hierdie artikel is ’n saadjie. Voel vry om Wikipedia te help deur dit uit te brei.


Katharina II Aleksejewna (Russies: Екатерина II Алексеевна), ook bekend as Katharina die Grote (Екатерина Великая; Jekaterina Welikaja) (Stettyn, 2 Mei 1729 – Tsarskoje Selo, 17 November 1796) was van 1762 tot 1796 keiserin van Rusland. Sy is in die Duitse Stettyn gebore as prinses Sophie Auguste Frederike, dogter van prins Christiaan August van Anhalt-Zerbst. Sy was ’n niggie van konings Gustaaf III en Karel XIII van Swede en van die Russiese troonopvolger Pieter III. In 1744 kies keiserin Elisabeth haar as huweliksmaat vir die Russiese troonopvolger, Pieter III. Daarvoor moes sy haar bekeer tot die Russies-Ortodokse geloof en haar naam verander in Katharina (Jekaterina). Die huwelik was nie gelukkig nie, deels omdat Pieter glo impotent en onvolwasse was. Katharina het haar omring met ’n groep invloedryke mense en belangrike leëroffisiere, onder wie Grigori Orlof. In 1754 skenk Katharina die lewe aan ’n seun, Paul. Dit is onseker of Pieter die kind se biologiese pa was. Katharina het self later beweer dat Paul se regte pa haar destydse minnaar, Sergei Saltikof, was en dat Pieter nooit hul huwelik in die bed voltrek het nie.


Pous Paulus kan verwys na 'n aantal pouse van die Rooms-Katolieke Kerk nl: Pous Paulus I (757 – 767). Pous Paulus II (1464 – 1471). Pous Paulus III (1534 – 1549). Pous Paulus IV (1555 – 1559). Pous Paulus V (1605 – 1621). Pous Paulus VI (1963 – 1978).


Die Alemanne (ook Alamanne, Allemanne) was 'n groep Germaanse volke, wat tot die groep van die Sueve behoort het, met die Semnone as die sterkste stam. Die naam verwys na 'n groepering van stamme "alle mense". In 360 het hulle nog 14 verskillende hertoë gehad. Hulle het oorspronklik tussen die Ryn en die Donau gewoon in die huidige Swabe. Vanaf 212 plunder hulle die Romeinse Ryk met reëlmaat. 'n Deel van die Sueve is deur die Lombarde, Boergondiërs e.a. na die weste gedring en in 213, tydens die bewind van keiser Caracalla, vir die eerste keer in Suidwes Duitsland opgemerk onder die naam Alemanne. Hulle set die Germaanse linies onder druk, maar word deur Caracalla gestuit. Na 'n mislukte deurbraak in 233-234, kry hulle dit reg om in 259-260 weer die Romeinse Ryk binne te dring. Hierdie keer was daar politieke chaos in die Romeinse Ryk sodat hulle dieper kon indring. Gallië is aangeval en vanaf 268 Italië ook. Verskillende keisers voer veldtogte teen die Alemanne met wisselende sukses. Veldslae het plaas gevind by Augsburg, by die Gardameer, by Piazenca, by Fano en by Pavia.


Gas is een van die toestande van materie, wat bestaan uit vrylik bewegende atome of molekule wat nie 'n bepaalde vorm of 'n bepaalde volume het nie. In vergelyking met die vloeistof- en vastetoestand van materie het 'n gas 'n laer digtheid en viskositeit. Die volume van 'n gas sal verander met veranderinge in die temperatuur en druk soos by benadering beskryf word deur die ideale gaswet. 'n Gas het ook verder die eienskap dat dit geredelik sal diffundeer en sal uitsit om die ruimte van enige houer te vul. Die woord gas is deur die Vlaamse chemikus, Jan Baptist van Helmont, voorgestel as 'n Hollandse fonetiese weergawe van die Griekse woord "chaos". Die atome of molekules waaruit 'n gas bestaan beweeg basies vryelik (meer so as in 'n vloeistof en 'n vastestof), met geen betekenisvolle kragte wat hulle bymekaar hou of uitmekaar stoot nie. Die enigste interaksies is die seldsame lukrake botsings wat plaasvind. Die partikels beweeg in willekeurige rigtings teen 'n hoë snelheid. Die snelheid waarteen die partikels beweeg is afhanklik van die temperatuur en word deur die Maxwell-Boltzmann verspreiding bepaal.


Sint-Elmusvuur is 'n elektriese weerverskynsel waartydens gloeiende plasma gevorm word deur korona-ontlading van 'n geaarde voorwerp in 'n atmosferiese elektriese veld. Sint-Elmusvuur is vernoem na Sint Erasmus van Formiae, die beskermheilige van matrose. Die verskynsel het soms op skeepsmaste tydens donderstorms voorgekom en is deur matrose met bygelowige ontsag gade geslaan, vandaar die naam. Wikimedia Commons het meer media in die kategorie Sint-Elmusvuur. Hierdie artikel is ’n saadjie. Voel vry om Wikipedia te help deur dit uit te brei.


Chiang Kai-shek (Chinees: 蔣介石/蔣中正, pinyin: Jiǎng Zhōngzhèng; 31 Oktober 1887 – 5 April 1975) was ’n Chinese militêre en politieke leier van die Chinese Nasionalistiese Party. In 1949 het hy en sy nasionalistiese weermag die Chinese vasteland verlaat en na die eiland Taiwan uitgewyk, waar hy tot met sy dood regeer het. Chiang Kai-shek is in Xikou gebore, 'n dorp sowat 33 km suidwes van Ningbo-stad, in Fenghua, Ningbo-prefektuur, Zhejiang-provinsie; sy huis was egter in Heqiao (和橋鎮), Yixing-distrik (Wuxi-prefektuur, Jiangsu-provinsie), omtrent 38 km suidwes van Wuxi-stad. Hy was die opperbevelhebber van die nasionalistiese regering van die Republiek China van 1928 tot met sy dood in 1975. Na die nederlaag van die Kuomintang (KMT) in die Chinese Burgeroorlog het hy die KMT-regering op die eiland Taiwan gevestig. Hy was daarna vir die res van sy lewe president van die Republiek China en direkteur-generaal van die KMT. Chiang het in 1975 in Taiwan gesterf. Sy eggenote, Soong Mei-ling, is in 2003 in die Verenigde State oorlede.


Håkan Hellström (uitgespreek ˈhoːkan ˈhɛlːˌstrøm) (gebore op 2 April 1974 in Västra Frölunda, Gotenburg) is 'n Sweedse musikant. hy het sy deurbraak in Swede in 2000 gemaak met sy snit "Känn Ingen Sorg För Mig Göteborg" ("Toon Geen Medely Vir My, Goteburg", letterlik "Ken Geen Sorg Vir My, Gotenburg"). In 2005 het hy sy vierde album uitgereik, genaamd Nåt Gammalt, Nåt Nytt, Nåt Lånat, Nåt Blått (Iets Oud, Iets Nuuts, Iets Geleend, Iets Blou), wat 'n versameling is van ou materiaal wat nooit op enige albums uitgereik is nie, 'n paar nuwe snitte, en een cover. In 2006, ná die geboorte van sy eerstelingseun, het hy aangekondig dat hy vir tyd en wyl sy toere en opnames gaan staak. Ten spyte van hierdie aankondiging speel Hellström steeds soms op konserte. Op 8 Julie 2006 het hy op 'n konsert op die Sweedse Peace & Love-fees in Borlänge gespeel, voor ongeveer 12 000 toeskouers.


'n Resessie (afswaai-, inkrimpingsfase) verwys na die konjunktuurfase waartydens ekonomiese stagnasie of selfs afswaai (agteruitgang) voorkom. Daar word allerweë aanvaar dat indien 'n ekonomie (soos gemeet in die Bruto Binnelandse Produk) vir twee opeenvolgende kwartale geen groei toon nie dat 'n resessie besig is om plaas te vind. Resessies kan gekenmerk word deur dalende pryse (deflasie), of andersins deur skerp stygende pryse (inflasie) gedurende 'n proses wat as stagflasie bekend staan. 'n Langdurige resessie staan bekend as 'n ekonomiese depressie. 'n Vernietigende ekonomiese ineenstorting (in wese 'n ernstige depressie wat soms gepaard gaan met hiperinflasie) kan soms ook voorkom. 'n Bekende joernalis, Sidney J. Harris het die volgende beroemde woorde oor die onderskeid tussen die begrippe geuiter: "'n Resessie is wanneer jou buurman sy werk verloor; 'n depressie is wanneer jý jou werk verloor." Markgerigte enkonomieë word deur ekonomiese siklusse gekenmerk. 'n Resessie (afname in ekonomiese aktiwiteit) is egter nie noodwendig altyd die gevolg nie.


Jasoeo Foekoeda (福田 康夫, Fukuda Yasuo?, gebore 16 Julie 1936) was die 91ste Eerste Minister van Japan en die president van die Liberaal-Demokratiese Party van Japan. Hy is in beide ampte aangestel in September 2007 ná Shinzo Abe se skielike bedanking en is in September 2008 opgevolg deur Tarō Asō. Foekoeda was die langsdienende Hoof-kabinetsekretaris in Japan se geskiedenis, 'n pos wat hy vir drie en 'n half jaar beklee het onder Eerste minsters Yoshirō Mori en Junichiro Koizumi. Hy is die eerste seun van 'n voormalige eerste minister, Takeo Foekoeda, om die pos te beklee. Keiichi Yamamura and Sachiko Sakamaki, "Fukuda Challenges Aso in Race to Be Prime Minister", Bloomberg.com, 14 September, 2007.


K kan na een van die volgende onderwerpe verwys: K, die letter (K – k) k, of Kelvin, is in die SI stelsel die eenheid vir die temperatuur. K, in Chemie, is die simbool vir 'n kalium-atoom.


M kan na een van die volgende oderwerpe verwys: M, die letter (M – m) m is in die SI stelsel die internasionale simbool vir die massa.


Sixtus III was die 44ste pous van die Katolieke Kerk. Pous Sixtus III is 'n Romein van geboorte. Op 31 Julie 432 volg hy Pous Celestinus I op en regeer tot sy dood op 18 Augustus 440. Hy word opgevolg deur Pous Leo I. Die naam ‘Sixtus’ beteken ‘die sesde’ in Latyn, maar die Griekse "Ξυστος" (Xystus) beteken ‘die beskaafde‘. Sixtus het reeds onder die bewind van pouse Zosimus, Bonifatius I en Celestinus I baie invloed gehad. Hy het met Augustinus gekorrespondeer. Hy verdedig die bestuursmag van Rome oor Illiricum teen die biskop van Thessaloniki. Op die plek van die Basilika Liberiana bou hy die Santa Maria Maggiore as herinnering van die konsilie van Efese. Sixtus III word as heilige vereer in die Rooms-Katolieke Kerk. Sy feesdag is op 18 Augustus. (en) Davis, R (2001). Book of the Pontiffs (English Translation of the Liber Pontificalis). Liverpool University Press. ISBN 0-85323-545-7. (en) Weber, Nicholas (1912). "Pope St. Sixtus III". The Catholic Encyclopedia. Vol 14. New York: Robert Appleton Company.


François Bloemhof is 'n bekroonde Afrikaanse skrywer, dramaturg, komponis en rolprentresensent. Bloemhof verwerf bekendheid as skrywer vir volwassenes, maar later ook vir tieners en die jeug. Hy skryf aanvanklik tydskrifverhale en debuteer in 1991 met Die nag het net een oog, wat die debuutprys in De Kat/Antenne/Sanlam se romanwedstryd ontvang. Dit word as die eerste Gotiese riller in Afrikaans beskou. Hy het ook onder die skuilnaam Leo Bekker geskryf. François Bloemhof is op 15 September 1962 in die Paarl, Wes-Kaap, Suid-Afrika gebore. In graad 9 het sy Engels-onderwyseres hom 97% vir die kortverhaal Murder by the Number gegee en hy beskou dit as die begin van sy skryfloopbaan. In graad 11 het hy die Amstel Playwright of the Year Award gewen met A Social Gathering. Hy het nie ’n roman probeer skryf voor hy al ’n paar jaar uit die skool was nie, hoofsaaklik omdat hy gemeen het daar is nie plek vir “sy soort storie” in wat toe nog ’n redelik konserwatiewe Afrikaanse mark was nie. Die nag het net een oog was ’n Gotiese roman wat afspeel in ’n klein (en heeltemal ongotiese) plattelandse gemeenskap.


Pietro I Candiano was die 16de Doge van Venesië in 887. Candiano is omstreeks 842 gebore en word tot Doge verkies in April 887. Hy volg Orso I Participazio en Giovanni II Participazio (881-887) op, en regeer op die troon langs die geliefde Giovanni. Hy het nie lang die posisie ingeneem nie. Hy het gesterf op 18 September 887 op die Adriatiese See, tydens een geveg teen de Narentynse Pirate uit Dalmasië. Daarmee is hy die eerste Doge wat sy lewe verloor in 'n seeslag. Giovanni regeer kortliks tot 'n opvolger gevind kon word vir Candiano. Dit was Pietro Tribuno, sy agterkleinkind. Candiano was die vader van Pietro II Candiano, wat in 872 gebore is en die Doge was van 932 tot 939.


Die Noorse kroon (Noors: Norsk krone, meervoud: kroner) is die geldeenheid van Noorweë. Dit word opgedeel in 100 øre. Die ISO 4217-kode vir die Noorse geldeenheid is NOK, alhoewel in Noorweë meestal die afkorting kr gebruik word. Die kroon is in 1875 ingevoer om die Noorse speciedaler teen 'n wisselkoers van 4 kroner = 1 speciedaler te vervang. Noorweë het sodoende by die Skandinawiese Monetêre Unie aangesluit wat in 1873 gestig is. Die Unie het tot by die jaar 1914 bly voortbestaan, maar ten spyte van sy ontbinding het Denemarke, Noorweë en Swede besluit om die name van hul respektiewelike en nou afsonderlike geldeenhede te behou. Binne die Skandinawiese Monetêre Unie is 'n goudstandaard gehandhaaf waarby 2480 kroner gelykgestaan het aan een kilogram suiwer goud (1 kroon het dus gelykgestaan aan 403,226 milligram goud). Hierdie goudstandaard is tussen 1916 en 1920 en nog eens in 1928 heringestel, maar in 1931 vir goed laat vaar nadat die kroon teen 'n vaste wisselkoers van 19,90 kroner aan die Britse pond gekoppel is (die vroeëre wisselkoers was 18,16 kroner = 1 pond).


Harry Viljoen was 'n Springbokrugbyspeler en -afrigter. Viljoen het by Nick Mallet oorgeneem as die nasionale afrigter in Oktober 2000. Hy het bedank in 2002 na 'n reeks swak vertonings en is opgevolg deur Rudolf Straeuli. Harry Viljoen se rekord as afrigter Hierdie artikel is ’n saadjie. Voel vry om Wikipedia te help deur dit uit te brei.


'n Palwisselratstelsel is 'n ratstelsel waar die ratverhoudings reëlmatig tussen die laagste en hoogste verhouding verwissel kan word in teenstelling met tradisionele ratstelsels waar dié verandering stapsgewyse vermag word. Die buigsaamheid van 'n palwisselratstelsel maak dit moontlik om 'n konstante hoeksnelheid in die dryfas te handhaaf oor 'n reek afvoersnelhede. Dit kan beter brandstofdoeltreffendheid tot gevolg hê as met ander stelsels en ook die enjin toelaat om by meer doeltreffende toere te bedryf vir 'n reeks voertuigsnelhede. Baie klein trekkers vir gebruik by die huis en tuin het eenvoudige hidrostatiese of rubberband palwisselstelsels. Die John Deere Gater reeks van klein nutsvoertuie gebruik byvoorbeeld 'n band met koniese katrolle. Hulle kan baie krag lewer en snelhede bereik sonder koppelaars of ratskakelings. Baie nuwe sneeuvoertuie en bromponies gebruik ook palwisselratstelsels. Hierdie soort voertuie gebruik byna almal die rubberband/veranderlike katrol tipe palwisselstelsels. Sommige dorsmasjiene het ook palwisselratstelsels. Die palwisselstelsel maak dit moontlik om die snelheid na vore te verstel onafhanklik van die enjinsnelheid. Dit maak dit vir die operateur moontlik om te rem en te versnel om die veranderinge in die digtheid van die gewasse in ag te neem.


Die Amathole-distriksmunisipaliteit is een van die 6 distriksmunisipaliteite in die Oos-Kaap. Die setel van die munisipaliteit is in Oos-Londen. Die meeste inwoners in die munisipale gebied is Xhosasprekend. Die munisipaliteit se kode is DC12. Die munisipaliteit word begrens deur: Chris Hani (DC13) in die noorde O.R. Tambo (DC15) in die noordooste die Indiese oseaan in die suidooste Sarah Baartman (DC10) in die weste Die munisipaliteit bestaan uit die volgende plaaslike munisipaliteite: Die volgende statistiek is van die sensus in 2011. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 979 166 [58.83% van die totale bevolking] Totale stemme: 630 953 [37.91% van die totale bevolking] Stempersentasie: 64.44% van die persentasie van die stemgeregtigdes amathole.gov.za/ Amathole-dm webblad Munisipale Afbakeningsraad Geargiveer 26 April 2009 op Wayback Machine StatsSA sensus 2001 blad Geargiveer 12 Desember 2005 op Wayback Machine OVK 2004 verkiesingsuitslae


Die Motheo-distriksmunisipaliteit was een van die 5 distriksmunisipaliteite van die Vrystaat. Die setel van die munisipaliteit was in Bloemfontein gewees. Die meeste mense in die munisipaliteit het Suid-Sotho gepraat. Die munisipaliteit se kode was DC17. Op 18 Mei 2011, met die Suid-Afrikaanse munisipale verkiesing van 2011, hou die munisipaliteit op om te bestaan. Een van die plaaslike munisipaliteite in die distrik, die Mangaung Plaaslike Munisipaliteit, het 'n outonome metropolitaanse munisipaliteit geword, terwyl Naledi en Mantsopa onderskeidelik na die Xhariep- en Thabo Mofutsanyane-distriksmunisipaliteite oorgedra is. Die munisipaliteit was omring deur: Lejweleputswa (DC18) in die noorde Thabo Mofutsanyane (DC19) in die noordooste die koninkryk van Lesotho in die ooste Xhariep (DC16) in die suidweste) Die munisipaliteit het bestaan uit die volgende plaaslike munisipaliteite: Die volgende statistiek is van die sensus in 2001. Verkiesingsuitslae vir die munisipaliteit in die Suid-Afrikaanse algemene verkiesing van 2004. Bevolking 18 en ouer: 471 960 [64.81% van die totale bevolking] Totale stemme: 301 273 [41.37% van die totale bevolking] Stempersentasie: 63.83% van die persentasie van die stemgeregtigdes Dlodlo, Cathy (4 Februarie 2011).


Die Tornabuoni-kapel (Italiaans: Cappella Tornabuoni) is die hoofkapel in die kerk van Santa Maria Novella in Florence, Italië. Die kapel is beroemd vir die uitgebreide en goed bewaarde reeks fresko's op sy mure. Hierdie reeks is een van die volledigste in die stad en is deur Domenico Ghirlandaio en sy werkswinkel tussen 1485 en 1490 geskep. Hierdie artikel is ’n saadjie. Voel vry om Wikipedia te help deur dit uit te brei.


Luiz Inácio Lula da Silva (Portugees: [luˈiz iˈnasju ˈlulɐ dɐ ˈsiwvɐ], luister (hulp·inligting); * 27 Oktober 1945) wat in Brasilië alombekend is as Lula, is 'n Brasiliaanse politikus en het vanaf 1 Januarie 2003 tot 1 Januarie 2011 as 35ste president van Brasilië gedien. Hy is ook 'n stigterslid van die arbeidersparty. Hy is op 27 Oktober 2002 verkies en het sy amp op 1 Januarie 2003 opgeneem. Op 29 Oktober 2006 is hy herkies en is sy ampstermyn as President verleng tot 1 Januarie 2011. Hy is opgevolg deur Dilma Rousseff. Lula word as een van die gewildste politici in die geskiedenis van Brasilië beskou en tydens sy ampstermyn was hy een van die gewildste politici in die wêreld. Hy is in Time se 2010 The 100 Most Influential People in the World, en Perry Anderson het hom "die suksesvolste politikus van sy tyd genoem." Op 17 Maart 2016 is Lula deur Dilma Rousseff as personeelhoof van die presidentskap aangewys, maar regter Justice Gilmar Mendes van die Hoogste Federale Hof het die aanstelling weens lopende federale ondersoeke geblokkeer.


Die Capricorn-distriksmunisipaliteit is een van die 5 distriksmunisipaliteite in Limpopo. Die setel van die munisipaliteit is in Polokwane. Die meeste inwoners in die munisipale gebied is Noord-Sothosprekend. Die munisipaliteit se kode is DC35. Die munisipaliteit word obegrens deur: die republiek van Botswana in die noorde Vhembe (DC34) in die noordooste Mopani (DC33) in die ooste Sekhukhune (DC47) in die suide Waterberg (DC36) in die weste Die munisipaliteit bestaan uit die volgende plaaslike munisipaliteite: Die volgende statistiek is van die sensus in 2011. Verkiesingsuitslae vir die munisipaliteit in die Suid-Afrikaanse algemene verkiesing van 2004. Populasie 18 en ouer: 601 852 [52.12% van die totale populasie] Totale stemme: 341 004 [29.53% van die totale populasie] Stempersentasie: 56.66% van die persentasie van die stemgeregtigdes Nuusberig op Eyewitness News, 22 November 2016 Sensus-2011 Capricorn-distriksmunisipaliteit Munisipale Afbakeningsraad OVK 2004 verkiesingsuitslae Capricorn-dm webblad Geargiveer 26 November 2020 op Wayback Machine


Hendrik Hofmeyr (gebore 1957 in Kaapstad, Suid-Afrika) is 'n Suid-Afrikaanse komponis van kontemporêre klassieke musiek. Hy het gematrikuleer aan die destydse Hoërskool Nassau in Mowbray. Tydens sy tien jaar van studie in Italië het hy die Suid-Afrikaanse Operakompetisie met The Fall of the House of Usher gewen. Hy het ook die jaarlikse Nederburg-prys vir Opera verower vir sy werk wat op die opvoering van The Fall of the House of Usher in die Pretoriase Staatsteater in 1988 gevolg het. Hy het in daardie selfde jaar die eerste prys in 'n internasionale kompetisie in Italië verwerf vir sy musiek vir 'n kortrolprent deur Wim Wenders. Hy het in 1992 na Suid-Afrika teruggekeer en in 1997 twee internasionale komposisiekompetisies gewen: die Koningin Elisabeth-musiekkompetisie van België (met Raptus vir viool en orkes) en die eerste weergawe van die Dimitris Mitropoulos-komposisie in Athene (met Byzantium vir hoë stem en orkes). Sy Incantesimo vir solofluit is gekies om Suid-Afrika by die ISCM-wêreldmusiekdae in Kroasië in 2005 te verteenwoordig. In 2008 is hy met 'n Kanna-toekenning by die Klein Karoo Nasionale Kunstefees bekroon.


Die Witzenberg Plaaslike Munisipaliteit is een van die plaaslike munisipaliteite in die Kaapse Wynlande-distriksmunisipaliteit in die Wes-Kaap in Suid-Afrika. Die bevolking het in 2011 op 115 946 gestaan. Nedersettings in die munisipaliteit: Ceres Prince Alfred Hamlet Op-die-Berg (alternatiewelik, Die Dorp op die Berg) Tulbagh Wolseley


Vir die landvorm ('n koppie of eilandberg), sien inselberg. Koppies is 'n dorp in die Noord-Vrystaat, in Suid-Afrika, tussen Kroonstad en Sasolburg. Die naam is afgelei van die naam van die plaas Honingkopjes waarop die dorp onder die bestuur van die destydse Departement van Lande in 1910 uitgelê is. Munisipale status is in 1926 aan die dorpie toegeken. Die distrik is 1 550 km2 groot. Mielies, graansorghum, grondbone, wol, skaapvleis en suiwel is van die vernaamste produkte wat geproduseer word. Daar is ook 'n poeiermelkfabriek in die dorp. Daar is 'n natuurreservaat rondom die Koppiesdam buite die dorp. Koppiesdam Gereformeerde kerk Koppies Lys van dorpe in Suid-Afrika NG gemeente Koppies Op Pad in Suid-Afrika. B.P.J. Erasmus. 1995. ISBN 1-86842-026-4 Ensiklopedie van Suidelike Afrika, Eric Rosenthal, 1967 Som van die hoofplekke Koppies en Kwakwatsi tydens die 2011-sensus. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


Die nasionale vlag van Eswatini (voorheen Swaziland) is op 6 Oktober 1968 amptelik in gebruik geneem. Die vlag vertoon ’n horisontale tweekleur in blou, rooi en blou met dik geel fraiings langs die rooi baan; in die middel van die rooi baan is ’n tradisionele Nguni-skild (in swart en wit), ’n staf met veretossels en twee spiese. Die blou stel vrede en stabiliteit voor, die rooi bloed van oorloë in die verlede en die geel fraaiings die natuurlike hulpbronne van Eswatini. Die wit en swart van die skild stel goeie rasseverhoudinge voor, die drie veretossels die koninklike lyn van die Swazi’s en die spiese agter die skild Eswatini se verdediging teen sy vyande. Die vlag van Eswatini is gebaseer op ’n vlag wat opperhoofman (en later koning) Sobhuza II in 1941 aan ’n leërkorps toegeken het. Hierdie vlag het (na enkele klein aanpassings) in 1968 die vlag van die onafhanklike koninkryk Swaziland geword. Vlag van Swaziland, 1894 Koninklike vlag van Eswatini Greig, Charlotte. The Dictionary of Flags. Grange Books. ISBN 1-84013-758-4 (en) eSwatini by Flags of the World.


Eskom isSuid-Afrika se nasionale elektrisiteitsverskaffer wat 95% van die elektrisiteit in Suid-Afrika opwek. Dit het in 1923 tot stand gekom as die Elektrisiteitsvoorsieningskommissie, afgekort as Evkom. (Engels: Electricity Supply Commission, Escom). Die organisasie het in 1986 sy naam verander na Eskom, 'n samesmelting van die Afrikaanse en Engelse afkortings en word nie langer deur 'n kommissie beheer nie. Die Suid-Afrikaanse regering is tans die enigste aandeelhouer. Eskom is 'n vertikaal geïntegreerde nutsmaatskappy wat elektrisiteit opwek, wat dan deur middel van 'n landswye transmissiestelsel regdeur Suid-Afrika herlei word, voor dit aan sowat vier miljoen eindverbruikers bedien word. Eskom verskaf ook grootmaat-toevoere aan sowat 180 munisipale verspreiders. Aan die einde van 2007 het Eskom 'n netto kragopwekkingsvermoë van 37 761 megawatt (MW) gehad, asook 'n landswye transmissie- en distribusiestelsel wat oor 359 854 km heen strek en bykans vier miljoen eindverbruikers bereik. Eskom se bates het R144 miljard beloop, waarop dit 'n wins van R6,5 miljard getoon het deur die opwekking, verspreiding en verkoop van 218 120 gigawattuur (GWh) elektrisiteit.


De jure is 'n uitdrukking wat beteken "volgens die wet" in teenstelling met de facto wat "volgens die feite" beteken. De jure moet nie verwar word met die Frans du jour nie wat "van die dag" beteken, soos in soupe du jour (sop van die dag). Die term de jure en de facto word gebruik in plaas van "in beginsel" en "volgens gebruik" respektiewelik wanneer politieke situasies beskryf word. 'n Gebruik mag de facto bestaan, waar mense 'n kontrak gehoorsaam asof deur 'n wet afgedwing word al bestaan daar nie só 'n wet nie. 'n Proses wat bekend staan as "desuetude" word gebruik om daarvoor voorsiening te maak dat de facto gebruike verouderde wette vervang. Die ander sy van die saak is dat daar gebruike de jure mag bestaan, maar wat nie deur mense in die algemeen gehoorsaam word nie. Status quo de facto


Status quo (Latyn vir "bestaande toestand") dui 'n bereikte politieke toestand of situasie aan wat gehandhaaf behoort te word. Die strewe na die handhawing van die status quo is 'n wesenlike kenmerk van konserwatiewe politiek. Die strewe na die handhawing van die status quo gebeur meestal in die weerstand teen groot (vanuit 'n konserwatiewe oogpunt beskou), radikale verandering op sosiale en kulturele gebiede. Wanneer daar in die politiek formeel na 'n status quo verwys word dan dui dit op 'n doelbewuste instandhouding van 'n onduidelike of dubbelsinnige politieke status. 'n Voorbeeld van so 'n dergelike dubbelsinnige politieke situasie is die politiese status van Taiwan. Die uitdrukking is afgelei van die diplomatieke begrip van status quo ante bellum, wat "soos dit voor die oorlog was" beteken en verwys na die terugtrek van troepe en die herinstelling van die vooroorlogse magshebbers; ook die reaksionêre status quo ante ("soos dit vroeër was") is hiervan afgelei. Aanvanklik het al drie terme dieselfde beteken, naamlik die toestand van voor 'n oorlog, maar daar het 'n betekenisverskuiwing plaasgevind waarby die oorlogsaspek verlore gegaan het en status quo meer die betekenis van bestaande toestand verkry het in plaas van 'n toestand uit die verlede.


Zeewolde (uitspraak (hulp·inligting)) is 'n dorp en een van die ses munisipaliteite (of 'gemeentes') van die Nederlandse provinsie Flevoland, wat in die 20ste eeu drooggelê is. Die munisipale gebied het omtrent 21 000 inwoners (2011) en 'n oppervlakte van 269 km². Die dorp lê in die polder Flevoland aan 'n klein meertjie met die naam Wolderwijd, in die ooste van die munisipaliteit. In die suide is daar 'n groot bos met die naam Horsterwold. Die area in die westelike rigting is veral landbougebied. Buurmunisipaliteite van Zeewolde is Almere, Lelystad en Dronten. Aan die oorkant van die Wolderwijd lê Harderwijk, Ermelo en Putten. Aan die oorkant van die Eemmeer lê onder andere Eemnes, Bunschoten-Spakenburg en Nijkerk. Zeewolde het in 1984 'n selfstandige munisipaliteit geword en is daarmee een die jongste munisipaliteite in Nederland. Tot 1986, voor die oprigting van die provinsie Flevoland, het die Ministerie van Binnelandse Sake die provinsietake waargeneem. Die naam Zeewolde kom van die ou naam Seaewald, wat al reeds in 790 verskyn het.


.dz is die Internettopvlakdomein vir Algerië. Lys van Internettopvlakdomeine ISO 3166-2:DZ (fr) Network Internet Center.dz IANA se whois-linligting vir .dz AfriDNS - Inligting oor Afrika se topvlak-domeine


.ga is die Internettopvlakdomein vir Gaboen. Lys van Internettopvlakdomeine ISO 3166-2:GA IANA se whois inligting vir .ga AfriDNS - Inligting oor Afrika se topvlakdomeine


Greytown is 'n dorp in die ooste van Suid-Afrika, in die provinsie KwaZulu-Natal. Die dorp lê aan die Mvotirivier en is die geboorteplek van genl. Louis Botha. Die dorp is in 1854 uitgelê op 'n plaas wat van L.J. Nel gekoop is. Die inwoners wou die dorp eers Pretorius noem ter ere van Andries Pretorius maar die Natalse regering het aangedring dat die dorp na sir George Grey vernoem word. Die dorp se stadsaal is in 1904 gebou. Daar is in 1890 begin met die aanplant van wattelbome. Vandag is Greytown die middelpunt van uitgebreide wattel- en denneplantasies. Ander produkte is kiwivrugte, avokadopere, suiker, mielies, vee en suiwelprodukte. Die belangrikste nywerheid is 'n groot skoenfabriek. 'n Gebou wat in 1886 as woning vir die landdros opgerig is, dien nou as 'n museum. Daar is 'n klipgedenkteken, wat die plek aandui waar die huis was waar genl. Louis Botha gebore is, op die plaas Honingfontein. Die plaas is 5 km suid van Greytown. NG gemeente Greytown Lys van dorpe in Suid-Afrika "Chronological order of town establishment in South Africa based on Floyd (1960:20-26)" (PDF) (in Engels). pp. xlv–lii.


Die Heuwel van Kruise (Litaus: Kryžių kalnas) is 'n Rooms-Katolieke bedevaartsoord in Litaue wat temidde van 'n akkerbougebied sowat sestien kilometer noordoos van die stad Šiauliai langs die snelweg A 12 in rigting Riga en net buite die dorp Meškuičiai geleë is. Die kunsmatige heuwel, wat tydens die Middeleeue as 'n burgheuwel aangelê is, is sowat tien meter hoog, 60 meter lank en tussen 40 en 50 meter wyd. Volgens die historiese oorlewering het gelowiges in 1831, ná die opstand teen die tsaristiese Russiese bewind wat bloedig onderdruk is, begin om die eerste grafkruise op die heuwel van Jurgaičiai op te rig, ter nagedagtenis aan gesneuwelde opstandelinge wat êrens sonder kennisgewing vir hul naasbestaandes heimlik begrawe is. Die heuwel het met sy kruise 'n uitdrukking van spontane volksgeloof geword, en mense voeg tot vandag toe steeds meer kruise by. Die heuwel van Jurgačiai het volgens legendes oorspronklik as offerplek gedien, en sy huidige Rooms-Katolieke betekenis sou dan by 'n ou heidense tradisie aansluit. Oorlewerings berig dat die burgheuwel in 1348 deur kruisridders ingeneem is.


Kate Tucker & the Sons of Sweden is 'n popkwintet wat in 2006 in Seattle tot stand gekom het. Die groep het bekendheid verwerf vir hul twee bydraes aan kompilasieplate Have You Heard (2008) en Sweetheart (2009) wat deur Starbucks se plateëtiket Hear Music vrygestel is. Kate Tucker – voorsang en kitaar Mark Isakson — kitaar en effekte BJ Myers — kitaar, baskitaar, sintetiseerder, en agtergrondsang Ed O'Brien — baskitaar en kitaar Cameron Herrington — tromme Eros Turannos- Kate Tucker (2005) Kate Tucker & the Sons of Sweden - Kate Tucker and the Sons of Sweden (2007) White Horses - Kate Tucker (2010) Ghost of Something New - Kate Tucker (2012) The Shape The Color The Feel - Kate Tucker and the Sons of Sweden (2014) The Big Score - Little Reader (2017) Practical Sadness - Kate Tucker (2018) Amptelike webwerf Geargiveer 18 April 2009 op Wayback Machine (en) MySpace-profiel (en) http://blog.seattlepi.nwsource.com/bluenotesmusic/archives/146184.asp http://www.popmatters.com/pm/review/kate-tucker-the-sons-of-sweden-kate-tucker-the-sons-of-sweden/ Geargiveer 5 November 2009 op Wayback Machine


Kernfusie is die samesmelting van verskillende atome, waardeur 'n ander, swaarder (d.w.s. verder in die periodieke tabel geleë) element gevorm word. Hierdie samesmelting is gewoonlik slegs moontlik by baie hoë druk en temperatuur (soos in die son) – dit is wanneer atome die vinnigste beweeg en hard teen mekaar sal bots. As atome baie hard teenmekaar bots, gebeur dit dat die atoomkern van een atoom ’n ander atoom se kern binnedring en saamsmelt om een atoom te vorm met ’n groter kern. Byvoorbeeld as deuterium 2H ('n waterstofatoom met twee nukleone, een proton en een neutron, met atoomgetal = 1) en tritium 3H (een proton en twee neutrone) saamsmelt om 4He, met atoomgetal = 2, te vorm. In die proses word energie vrygestel omdat 4He ’n laer massa het as die som van 2H en 3H. Die energie wat vrygestel word, kan bereken word deur die bekende formule E = mc2. Dit kan soos volg voorgestel word: 1 2 H   +   1 3 H   ⟶   2 4 H e   +   0 1 n


Die Sint-Stanislaus- en Sint-Ladislauskatedraal in Vilnius (Litaus: Vilniaus Šv. Stanislovo ir Šv. Vladislovo arkikatedra bazilika, Pools: Bazylika archikatedralna św. Stanisława Biskupa i św. Władysława, kort Vilniaus katedra) is die Rooms-Katolieke katedraal van die aartsbisdom Vilnius, die hoofstad van Litaue, en die belangrikste plek van aanbidding vir Rooms-Katolieke gelowiges in die land. Aan die katedraal is in 1985 die eretitel Basilica minor verleen. Die katedraal is aan die voet van die burgheuwel van die grootvorstelike paleis, die Gediminas-burg, in die historiese stadskern van Vilnius geleë en staan dus op historiese grond: hier was 'n vroeë nedersetting geleë en die kerkgebou is dus nou verweef met die Litause geskiedenis. Dit is ook hier waar die grootvorste van Litaue gekroon en beduidende Litause persoonlikhede ter ruste gelê is. Die basiliek gaan in sy huidige vorm terug op 'n ontwerp in die klassisistiese styl deur Laurynas Gucevičius en is in 1801 voltooi. Sy kloktoring (of campanile) is net soos by talle ander Baltiese kerke as 'n vrystaande struktuur uitgevoer.


Tsjatoeranga (Sanskrit caturaṅga चतुरङ्ग) is 'n antieke (Guptatydperk) Indiese bordspel wat gesien word as die gemene voorganger van skaak, shogi, en makruk, en wat verwant is aan chiangtsi en janggi. Tsjatoeranga het in Gupta-Indië in ongeveer die 6de eeu ontwikkel. In die 7de eeu is dit as sjatrandj in Sassaniede Persië aangeneem wat weer in die laat Middeleeue in Europa tot Skaak ontwikkel het. Die presiese reëls van tsjatoeranga is nie bekend nie. Skaakhistorici neem aan dat die spel reëls soortgelyk aan die van spel se opvolger sjatrandj gehad het. Daar is in besonder nie sekerheid oor die skuiwe van die Gaja (olifant), die voorganger van die Loper in moderne skaak, nie. Twee belangrike aspekte van tsjatoeranga wat in skaak behoue gebly het, en wat nie algemeen was in ander spelle op daardie stadium nie, is dat stukke verskillende waardes gehad het en verskillend beweeg het en dat oorwinning afgehang het van die lot van 'n enkele stuk. Die stuk wat in skaak deur die koning verteenwoordig word het in tsjatoeranga as die Raja bekend gestaan. Sports and Games of the Ancients. deur Steve Craig.


Die Europese Vryhandelsvereniging (EVHV, Engels: European Free Trade Association, EFTA; Frans: Association européenne de libre-échange, AELE) is 'n vryhandelssone van vier Europese lande met politiese en ekonomiese samewerkingsooreenkomste. Dit is op 4 Januarie 1960 in Stockholm, Swede, deur Denemarke, Noorweë, Oostenryk, Portugal, Swede en die Verenigde Koninkryk gestig. Op 1 Maart 1970 het Ysland, op 1 Januarie 1986 Finland en op 1 September 1986 Liechtenstein by die EVHV aangesluit. Op 1 Januarie 1973 het Denemarke en die Verenigde Koninkryk, op 1 Januarie 1986 Portugal en op 1 Januarie 1995 Finland, Oostenryk en Swede die EVHV verlaat. Huidige lidlande is Liechtenstein, Noorweë, Switserland en Ysland en voormalige lidlande is Denemarke, Finland, Oostenryk, Portugal, Swede en die Verenigde Koninkryk, wat by die Europese Unie aangesluit het. Saam met die Europese Unie vorm EVHV die Europese Ekonomiese Ruimte.


Karl William Jenkins OBE D.Mus. (gebore 17 Februarie 1944) is 'n Walliese musikant en komponis. Jenkins is aangestel as 'n offisier van die Orde van die Britse Ryk in die Nuwejaars-erelys van 2005. Jenkins is gebore en getoë in die dorpe Penclawdd op die Gower-skiereiland. Sy vader, wat 'n plaaslike onderwyser, orrelis en koorleier was, het hom aanvanklik aan musiek bekend gestel. Jenkins was 'n leerling aan die Gowerton Grammar School in Swansea. Jenkins het sy musikale loopbaan begin as 'n hoboïs in die Nasionale Jeugorkes van Wallis. Hy het in musiek gaan studeer aan die Cardiff Universiteit en het sy nagraadse studies voortgesit aan die Royal Academy of Music waar hy sy vrou en musikale medewerker, Carol Ballatt, ontmoet het. Karl Jenkins se amptelike webblad Biografie by Calyx (Canterbury musiekwebblad) Geargiveer 12 Junie 2008 op Wayback Machine Karl Jenkins op MySpace Karl Jenkis se musiek in TV advertensies Geargiveer 24 Maart 2014 op Wayback Machine at ADmusicDB.com Geargiveer 24 Maart 2010 op Wayback Machine Karl Jenkins biografie van BBC Walli "Karl Jenkins – Biography" (in Engels).


Quebec was vir 200 jaar, sedert 1759 van die huidige standaardtaal in Frankryk afgesny, as gevolg van die Britse besetting van Kanada. Dit het ’n groot invloed op die Franse taal in Quebec gehad. Die Frans wat vandag in Quebec gepraat word, verskil sterk van die taal in Frankryk. Slegs ’n klein persentasie van die mense in Quebec praat Frans soos in Frankryk en hulle vorm die akademiese elite. Die taalkwessie het in die 20ste eeu tot hewige debatte gelei in Quebec. Daar was mense wat van mening was dat daar in Quebec 'n nuwe taal tot stand gekom het en dat hierdie taal geen bande meer met Frankryk en die Franse taal het nie. Verskillende omgangsvariëteite het in Kanada ontstaan, waarvan sommige van hierdie variëteite sterk gekreoliseer was. Die voorstanders van ’n eie taal in Kanada was van mening dat een van hierdie variëteite ontwikkel moes word tot ’n eie inheemse Quebecse taal. Hierdie groep was van mening dat die mense van Quebec ’n eie identiteit gevorm het en dat Parys nie meer as taalmodel kon dien nie. Die elite in Quebec het hierdie ontwikkeling met mag en mening probeer smoor.


Vir Hartaknoet (omstreeks 890-??), die legendariese koning van Denemarke, sien Hartaknoet van Denemarke. Hartaknoet of Hardeknoet (Engels: Harthacanute, Deens Hardeknud; 1018 – 8 Junie 1042) was van 1035 tot met sy dood koning van Denemarke as Knoet III en van 1040 af ook koning van Engeland. Hy was die enigste seun van Knoet die Grote en Emma van Normandië. In 1035 het hy sy pa opgevolg as koning van Denemarke. Hy was ook die wettige erfgenaam van die troon van Engeland, maar kon nie na Engeland reis vir sy kroning nie omdat Noorweë en Swede Denemarke wou binneval. Sy halfbroer Harold Haasvoet, Knoet se seun by Elgifa van Northampton, is intussen ondanks teenkanting as regent aangestel. In 1036 het Harold ’n poging afgeweer om hom te onttroon. Dit is gelei deur Alfred Adeling en Eduard die Belyer – die twee seuns van Hartaknoet se ma by Ethelred II. In die volgende jaar het Emma uit die land gevlug en Harold is "oral as koning gekies". Hartaknoet het intussen sy probleme tuis opgelos deur in 1038 of 1039 ’n verdrag te sluit met Magnus I van Noorweë.


Die Huis van Wessex, ook bekend as die Huis van Cerdic, verwys na ’n familie wat oor Wessex, ’n koninkryk in die suidweste van Engeland, regeer het. Die huis was aan die bewind van die 6de eeu tot met die vereniging van die koninkryke van Engeland. In dié stadium het die huis die heersers van die hele Engeland geword – tot met Edmund Ironside in 1016. Dié periode van die Engelse monargie staan bekend as die Angel-Saksiese periode, hoewel hul bewind dikwels betwis is, veral deur die Deense koning Sven Vurkbaard wat die troon van 1013 tot 1014 opgeëis het tydens die bewind van Ethelred II. Sven en sy nakomelinge het tot in 1042 regeer. Ná Hartaknoet was daar ’n kort tyd waarin die Angel-Saksers weer regeer het, tussen 1042 en 1066 onder Eduard die Belyer en Harold Godwinson. Ná die Slag van Hastings, ’n deurslaggewende gebeurtenis in die geskiedenis van Engeland, het Willem die Veroweraar koning van Engeland geword. Pogings deur Edgar Adeling, ’n kleinseun van Edmund Ironside wat aanvanklik oorgesien is ten gunste van Harold, om die bewind terug te neem was onsuksesvol en Willem se afstammelinge het op die troon gebly.


Die 2002 Drienasiesreeks is deur Nieu-Seeland gewen.


Die 1996-Drienasiesreeks is deur Nieu-Seeland gewen. Dit was die eerste keer wat die kompetisie tussen Australië, Nieu-Seeland en Suid-Afrika plaasgevind het.


Die 2009 Formule Een-seisoen was die 60ste FIA Formule Een Wêreldkampioenskapseisoen. Jenson Button en Brawn GP het onderskeidelik die bestuurders- en vervaardigerskampioenskap beklink na afloop van die Brasiliaanse Grand Prix. Die seisoen is oor 17 byeenkomste beslis wat afgeskop het met die Australiese Grand Prix op 29 Maart 2009 en op 1 November 2009 afgesluit is met die nuwe Aboe Dhabi Grand Prix. Honda F1 het in Desember 2008 aangekondig dat hulle onttrek van die 2009 Formule Een Wêreldkampioenskap as gevolg van die wêreldwye finansiële krisis asook om op hul besigheidsaktiwiteite te fokus. Dit was op 5 Maart 2009 bevestig dat die span as Brawn GP sal deelneem na 'n bestuursuitkoop. Jenson Button asook Rubens Barrichello het die span se jaers gebly. Force India verander hul enginvervaardiger van Ferrari na Mercedes in 'n vyfjaarkontrak. Gerhard Berger verkoop sy helfte van die Scuderia Toro Rosso span aan Red Bull, want volgens hom laat die nuwe regulasies "nie plek vir verbetering in so 'n klein span soos STR nie". Na 'n hele paar hersienings het die FIA die 2009 Formule Een Wêreldkampioenskapskalender op 5 November 2008 gepubliseer.


Hierdie is 'n lys van punteleer metodes wat die uislag van die FIA Wêreld Bestuurders- en Vervaardigerskampioenskap sedert 1950 bepaal. Die Kampioenskap word oorhandig aan die bestuurder en vervaardiger wat die meeste punte oor die duur van 'n Kampioenskap-seisoen bymekaar maak. In sekere seisoene is net 'n sekere hoeveelheid van 'n bestuurder se beste uitslae getel vir die kampioenskaptitel. Dit kan die beste geïllustreer word aan die 1988 Formule Een-seisoen toe die McLaren-bestuurders Alain Prost en Ayrton Senna oorheers het. Prost het in 14 wedrenne òf eerste òf tweede geëindig, en nie die ander twee voltooi nie, tweryl Senna 8 wedrenne gewen het teenoor die 7 van Prost wat beteken het dat hy (Senna) slegs 3 verdere tweede plekke nodig gehad het om die Kampioenskaptitel te verower, ongeag Prost se uitslae. Dit het gelei tot die afwyking waar Prost meer punte gekry het in die seisoen maar nie die kampioen was nie. 'n Nuwe stelsel wat al die punte vir al die wedrenne getel het is ingestel in 1991, saam met 'n addisionele punt vir die wenner.


Yas-eiland (Arabies: جزيرة ياس) is 'n eiland in Aboe Dhabi. Hierdie artikel is ’n saadjie. Voel vry om Wikipedia te help deur dit uit te brei.


Die Luberon (Frans: Massif du Luberon) is 'n bergreeks wat uit kalksteen gevorm is en oor sowat 65 kilometer tussen die Suid-Franse stede Cavaillon en Manosque (naby Avignon) strek. 'n Laagte naby Lourmarin verdeel die Luberon in twee bergmassiewe: die Klein Luberon (Petit Luberon) met sy buitengewone rotsformasies in die weste bereik 'n maksimale hoogte van sowat 700 meter, terwyl die Groot Luberon (Grand Luberon) in die ooste met die bergspits Mourre Nègre 1 250 meter bo seevlak rys. Die bergreeks se twee hellings verskil duidelik van mekaar. Die sonnige suidhelling daal geleidelik en bied met sy Mediterreense klimaat 'n uitgestrekte oppervlakte wat vir landboudoeleindes gebruik kan word. Daarenteen word die steil noordelike helling deur laer temperature gekenmerk. Die Luberon het onder meer bekendheid met sy landskapsvorme - valleie met steil rotswande en grotte - asook met sy dorpe verwerf wat dikwels bo-op rotshellings troon. In die prehistoriese tydperk was die Luberon relatief dig bevolk aangesien die kalksteenformasies met sy talle grotte as menslike behuisings kon dien. Die bevolkingsdigtheid het in latere periodes duidelik afgeneem, en veral tydens die Middeleeue het baie bewoners hulle in die groter nedersettings van die omgewing gevestig.


Die Heks van Hexrivier is 'n Suid-Afrikaanse legendariese figuur uit die 18de of 19de eeu. Verskeie skrywers en ondersoekers het hul eie weergawe van die verhaalgebeure. P.J. Nienaber skryf in sy Afrikaanse Verhalende Verse (1958): Die Pharos Feitegids (2007) skets die gebeure soos volg: 'n Ander weergawe, soos vertel deur Kelly Wheeler (2009), verloop min of meer dieselfde. Eliza Meiring se welgestelde familie besit in 1768 een van ses plase in die vallei - Buffelskraal, met die plaashuis altyd vol mans wat Eliza se hand probeer wen. Sy was een van daardie blasé dametjies wat gou verveeld met die mans geraak het. Om haar hart te wen, moes die man dit darem verdien. Sy het voorgestel dat al haar aanhangers probeer om vir haar 'n Disa-blom van die klowe van die Matroosberg te pluk. Ten spyte van die moeilike uitdaging was daar een man vir wie Eliza werklik lief was en wie werklik lief was vir haar. Hy was die enigste man wat dapper genoeg was om die uitdaging te aanvaar.


Die ZDF, 'n afkorting van Zweites Deutsches Fernsehen (Duits: [ˌtsvaɪ̯təs ˌdɔʏ̯tʃəs ˈfɛɐ̯nzeːən]; "Tweede Duitse Televisie"), is 'n openbare Duitse uitsaaikorporasie met sy hoofkwartier in Mainz. Die ZDF is volgens 'n ooreenkoms van die Duitse deelstate in die lewe geroep en word deur lisensiegelde en advertensies gefinansier. Die ZDF het op 1 April 1963 begin om 'n tweede openbare televisiekanaal (naas dié van die ARD) vanuit sy ateljee in Eschborn, Hesse uit te saai. In 1967 het die ZDF na kleurtelevisie oorgeskakel. Die hoofkwartier en ateljees is in 1974 na Mainz-Lerchenberg in Rynland-Palts verskuif. Daarnaas bedryf die uitsaaikorporasie kleiner ateljees in Duitse deelstaathoofstede. Wikimedia Commons het meer media in die kategorie ZDF. Amptelike webtuiste


Die Deutsche Fernsehfunk (DFF, "Duitse Uitsaaikorporasie"), tussen 1972 en 1990 Fernsehen der DDR (DDR-FS, "Televisie van die Duitse Demokratiese Republiek"), was die staatsbeheerde uitsaaikorporasie van die Duitse Demokratiese Republiek (kort DDR, of Oos-Duitsland). Die beduidendste pionier van Oos-Duitse televisie was Hans Mahle. As Generalintendant (bestuurder) van die Oos-Duitse uitsaaikorporasie het hy op 11 Junie 1950 die hoeksteen vir die nuwe ateljeekompleks Fernsehzentrum Berlin (FZ) in die Berlynse stadsdeel Adlershof gelê. Op 20 Desember 1951 is die eerste toetsprogramme uitgesaai en opgevang – met tegnici en deskundiges as die enigste kykers aangesien televisietoestelle nog nie beskikbaar was nie. Die eerste tegniese geriewe, waarmee programme gebeeldsaai kon word, is in Februarie 1952 in Berlyn-Mitte op die ou Stadhuis geïnstalleer en op 3 Junie via mikrogolftransmittor met Adlershof verbind. In Augustus 1952 is Hermann Zilles, 'n boorling van die Wes-Duitse Rynlandstreek, as bestuurder van die Fernsehzentrum benoem. In die Britse besettingsone van Wes-Duitsland het die Noordwes-Duitse Uitsaaikorporasie (Nordwestdeutscher Rundfunk, NWDR) reeds vanaf Julie 1950 die eerste televisiebeelde ná die Tweede Wêreldoorlog uitgesaai, en vanaf Kersfees 1952 is gereelde programme vanuit Hamburg aangebied.


Die Randse Afrikaans Universiteit (RAU) was ’n Afrikaanse instelling vir hoër onderwys en navorsing wat Johannesburg en omliggende omgewing bedien het. Die universiteit is in 1967 gestig en in 2004 ontbind om op 1 Januarie 2005 saam met die Vista-universiteit en die Technikon Witwatersrand ’n nuwe universiteit, naamlik die Universiteit van Johannesburg, te vorm. In die twee dekades ná die Tweede Vryheidsoorlog het die stroom verarmde Afrikaners wat vanuit die platteland na die Witwatersrand getrek het gegroei sonder dat die getal Afrikaanssprekendes 'n noemenswaardige styging getoon het, soos blyk uit die feit dat die gemeentes van Afrikaanse Kerke in Johannesburg byna geen groei getoon het nie. Dat 'n hele geslag Afrikaners aan die Rand in dié tyd verlore gegaan en verengels het, was onder meer aan die gebrek aan Afrikaanse onderwysinstellings te wyte. Die prentjie het eers vanaf die 1920's en veral in die tyd van die Groot Depressie begin verander toe die eerste Afrikaanse hoërskole aan die Rand geopen het – die Hoërskool Voortrekker in Boksburg in Januarie 1920 en Helpmekaar-Hoërskool in Johannesburg en Hoërskool Monument op Krugersdorp in 1921.


Boesmansriviermond (wat deur die plaaslike bewoners dikwels net Boesmans genoem word) is 'n dorp en strandoord by die mond van die Boesmansrivier in die Suid-Afrikaanse provinsie Oos-Kaap met sowat 3 500 inwoners. Boesmans is sowat 120 km oos vanaf Gqeberha en 140 km wes van Oos-Londen. Die naaste dorp, Port Alfred is 25 km weg terwyl die onmiddelike buurdorpie Kenton-on-Sea is. Boesmans val binne die Ndlambe Plaaslike Munisipaliteit se gebied. Die Boesmansrivier is die tweede grootste rivier in Suid-Afrika wat deur die getye van die see geraak word. Kwaaihoek, die plek waar die Portugese seevaarder Bartolomeu Dias in 1488 'n klipkruis opgerig het, is sowat ses kilometer van die dorp af geleë, maar kan slegs tydens ebgety op 'n staproete van drie kilometer langs die strand bereik word. Die kruis merk die mees oostelike punt van Dias se vaart om die Kaap. Die kruis is in 1938 deur dr. E. Axelson, destyds van die Universiteit van die Witwatersrand, herontdek. Boesmansriviermond was oorspronklik net 'n kampeerplek vir boere van die omgewing en bewoners van die nabygeleë dorp Alexandria wat op grond in besit van die voormalige Departement Bosbou ontstaan het.


Alexander II was die 156ste pous van die Rooms-Katolieke Kerk. Pous Alexander II is gebore as Anselmo da Baggio (ook Anselmo di Lucca), ongeveer in 1012 in Baggio, Italië. In 1057 word hy biskop van Lucca en op 30 September 1061 volg hy Pous Nicolaas II op en regeer tot sy dood op 21 April 1073. Hy word opgevolg deur Pous Gregorius VII. Die naam ‘Alexander’ beteken 'kryger'. Pous Alexander II se verkiesing is gereël deur Hildebrand, die latere Pous Gregorius VII In ooreenstemming met die dekreet van Pous Nicolaas II is hy die eerste pous wat deur die Kollege van Kardinale verkies is. Die keiserlike hof het nie daarmee saamgestem nie en het Cadalus, biskop van Parma as Teenpous Honorius II aangestel. Dit was die begin van die jarelange Investituurstryd. Alexander het die steun geniet van hertog Gottfried van Lotaringe-Toskane en sy vrou Beatrix. Honorius het met 'n leër na Rome getrek en vir 'n lang tyd Alexander se bewind bedreig. Honorius het egter die steun van die keiserlike hof verloor en is afgeset op die sinode van Mantua in 1064.


Rømmegrøt is 'n tradisionele Noorse papgereg met suurroom, melk en koringmeel as sy basiese bestanddele. Rømmegrøt is oorspronklik in ysterpotte gekook en by spesiale geleenthede soos byvoorbeeld die geboorte van 'n kind, huwelike, hooimaak of die Midsomerfees bedien. Terwyl die suurroom kook, word die bottervet afgeskep en meel en melk ingeroer. Die pap word saam met die afgeskepte bottervet, kaneel en suiker en dikwels ook rooi sap bedien en kan warm of koud geniet word. Die verskillende streke van Noorweë het dikwels hul eie metodes vir rømmegrøt. In Vestland word griesmeel gebruik, terwyl in Orkdal minder room en meer meel bygevoeg word. Volgens die resepte van Aulestad word slagroom, rysgriesmeel en suurmelk (of kefir) as die belangrikste bestanddele bygevoeg.


Muriel Spark (1 Februarie 1918 – 13 April 2006) was 'n vooraanstaande Skotse romanskrywer. Sy is gebore in Edinburg en genoem Muriel Sarah Camberg. Na hoërskool neem sy 'n kursus in sakekorrespondensie en précis-skryfwerk, gee Engels by 'n kollege vir 'n kort periode en werk daarna as 'n sekretaresse by 'n winkel. Sy trou op 3 September 1937 met Sidney Oswald Spark en trek na Rhodesië (tans Zimbabwe). In 1940 los sy haar seun Robin - gebore in Julie 1938 - by haar man en keer in 1944 na Engeland terug. Sy het nooit weer 'n gesonde verhouding met haar seun gehad nie. Sy werk vir die Britse intelligensie tydens die Tweede Wêreldoorlog. Haar loopbaan as skrywer begin na die oorlog, en veral nadat sy tot die Rooms-Katolieke geloof bekeer het. Sy trek na New York Stad vir 'n rukkie, en daarna na Rome, waar sy die kunstenaar en beeldhouer Penelope Jardine ontmoet in 1968. Hulle gaan bly in die Toskane, in die dorpie Civitella della Chiana tot met haar dood. Sy kry ereburgerskap van die dorpie in 2005.


Die Koperstreek is 'n provinsie van Zambië in die kopermynboustreek, met boerdery- en beboste gebiede in die suide van die provinsie. Dit was die ruggraat van die land se ekonomie toe dit onder Britse beheer as Noord-Rhodesië bekend gestaan het en het ekonomiese groei kort na die Zambië se onafhanklikheid aangevuur, maar die provinsie se ekonomie is ernstig gekniehalter deur die ineenstorting van die kopermark in 1973, die nasionalisering van die kopermyne deur president Kenneth Kaunda en die tweede groot insinking van die kopermark in die jare negentig. Die provinsie grens aan die Demokratiese Republiek van die Kongo se Katanga-provinsie, wat ook ryk mineraalbronne besit. Die Koperstreek se vernaamste stede is Kitwe, Ndola, Mufulira, Luanshya, Chingola en Chililabombwe. Elkeen, buiten laasgenoemde, het tot omstreeks onafhanklikheid 'n groot blanke bevolking gehad, onder wie heelwat Afrikaners uit Suid-Afrika, sodat daar in 'n stadium vyf NG gemeentes in die provinsie was. Hulle was die NG gemeente Nkana, NG gemeente Ndola, NG gemeente Mufulira, NG gemeente Luanshya en NG gemeente Chingola. (Sien Lys van ingelyfde NG gemeentes asook NG Kerk in Zambië).


Managua (Spaans: Santiago de Managua) is die hoofstad en grootste stad van Nicaragua. Die stad het 'n bevolking van 1 048 134 in 2015 gehad en 'n oppervlakte van 544 km². Managua is in 1819 gestig en dien sedert 1852 as hoofstad van Nicaragua. Wikimedia Commons het meer media in die kategorie Managua. (es) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Transsiberiese Spoorlyn (Russies: Транссибирская магистраль of Транссиб) verbind Moskou in die weste en Wladiwostok in die ooste, en dus Europese Rusland met die Russiese Verre-Ooste. Baie stede in Siberië, soos Petropawlofsk-Kamtsjatski, kan nie per pad bereik word van ander Russiese of Asiatiese stede nie en die beste manier om Siberië te verken is met dié spoorlyn. Die Transsiberiese Spoorlyn is 9 259 km lank, strek oor sewe tydsones en die trein ry ’n paar dae lank van die een punt na die ander. Dit het tweedeklas-kompartemente met vier slaapbanke, eersteklas-kompartemente met twee slaapbanke en ’n eetwa. Stede wat nie aan die spoorlyn lê nie, kan per lug bereik word. ’n Tweede spoorlyn, die Chinees-Oosterse Spoorlyn, verbind Rusland met China en verskaf ’n korter roete na Wladiwostok. Dit volg die roete van die Transsiberiese lyn tot by Tarskaja (sowat 1 000 km oos van die Baikalmeer). Van daar af loop dit suidoos na China en uiteindelik na Beijing voor dit net voor Wladiwostok weer by die hoofroete aansluit.


Podsol (ook Spodosol) is die tipiese grondsoorte van die noordelike naaldboomwoude in byvoorbeeld Rusland en die gomboomwoude en vlaktes van Suid-Australië. Die naam is Russies vir "onder as" (под/pod=onder, зола/zola=as) en verwys waarskynlik na wanneer Russiese boere ’n vaal onderlaag wat arm aan minerale is, oopploeg wanneer hulle dié soort grond vir die eerste keer bewerk. Die grond kom voor in nat, koue gebiede soos Noord-Ontario en Rusland, asook in warmer gebiede soos Florida waar sanderige grond wisselende grondwatervlakke het. Die meeste soorte podsol is nie baie geskik vir landbou nie. Sommige is sanderig en water dreineer vinnig; ander het vlak wortelstelsels tot gevolg en swak dreinering weens ’n harde laag onder die grond. "Spodosols". USDA-NRCS. Geargiveer vanaf die oorspronklike op 2006-05-09. Besoek op 2006-05-14. "Spodosols". Universiteit van Florida. Besoek op 2006-05-14. "Spodosols". Universiteit van Idaho. Geargiveer vanaf die oorspronklike op 2006-03-27. Besoek op 2006-05-14. Hierdie artikel is merendeels vertaal vanaf die Engelse Wikipedia-artikel en:Podzol


Memphis is een van die groot metropole in die Amerikaanse Suide en die grootse stad in die Amerikaanse deelstaat van Tennessee, met 'n bevolking wat op 1 Julie 2019 op 651 073 beraam is. Na sy bewoners word in Engels as Memphians verwys. Memphis is die beginpunt en hoofstad van die vrugbare Mississippi Delta - 'n landskap met 'n unieke karakter wat grotendeels in die deelstaat Mississippi geleë is (en nie verwar moet word met die Mississippi-rivierdelta nie, die mondingsgebied van Noord-Amerika se magtige stroom in Louisiana waar die Mississippi soos reusetentakels begin vertak om in die Golf van Meksiko uit te mond), maar ook 'n streek wat tradisioneel deur armoede geteister is. Die onvoorspelbare rivier het Memphis se geskiedenis, wat geografiese en topografiese besonderhede betref, grootliks bepaal en die stad tot 'n vervoer- en handelsentrum laat groei. Setlaars uit die landboustreke van die omgewing het die Amerikaanse Middelsuide se kultuur en ekonomie van katoen en slawerny gevestig. As die poort tot die Laer Suide en die uitgestrekte gebiede van die Amerikaanse Weste anderkant die Mississippi het Memphis tot die grootste binnelandse katoenmark ter wêreld ontwikkel.


Daar woon 34 707 8171 mense in Kenia, waarvan sowat 3 miljoen (10%) in die hoofstad Nairobi. Kikuyu (Agĩkũyũ) 20,78% Luhya 14,38% Luo 12,38% Kalenjin 11,46% Kamba 11,42% Kisii 6,15% Ameru (Meru) 5,07% Masai 1,76% Turkana 1,52% Embu 1,20% Somaliërs 0,99% (ook Ajuran en Ogaden) Taita 0,95% Swahili 0,60% Samburu 0,50% Minder as 1% van die populasie is van Europa en Asië. Meeste mense in Kenia kan Engels en Swahili praat. 78% is Christene, 10% is Moslem en die oorblywende 12% beoefen ander godsdienste. Blanke Keniane Wikimedia Commons het meer media in die kategorie Demografie van Kenia.


'n Diens, in die ekonomiese sin, is die nie-materiële ekwivalent van goedere. Diensverskaffing is 'n ekonomiese aktiwiteit wat nie lei tot eienaarskap nie. Dit is 'n proses wat die skep van voordele in die hand werk deur veranderinge by 'n kliënt self, hul fisiese besittings of hul ontasbare bates teweeg bring. Deur die een of ander mate van vaardigheid, kundigheid en ervaring te gebruik neem diensverskaffers deel aan die ekonomie sonder die beperkinge wat voorraad of roumateriale meebring. Diensverskaffing word beskou as 'n tersiêre nywerheidsektor (Met mynbou, landbou en visserye en vervaardiging as primêre en sekondêre sektore). Dienste is ontasbaar en kan nie soos gewone goedere gestoor word nie. Die voordele wat dienste meebring is dikwels moeilik om te begryp en daarom vereis dit gewoonlik bemarking wat daarop gemik is om 'n kreatiewe visuele beeld in die kliënt se verbeelding te vestig. Uit die kliënt se oogpunt is dienste moeilik om te evalueer en te vergelyk voordat die diens gelewer word. Dienste is verganklik, onverkoopte dienstyd is 'n verlore ekonomiese geleentheid.


Borgfeld is een van die welvarendste stadswyke van Bremen (Noordwes-Duitsland) met 'n oppervlakte van 16,627 vierkante kilometer en 7 771 inwoners. Borgfeld maak in administratiewe opsig deel uit van die stadsdistrik Ost en het sy landelike dorpskarakter grotendeels bewaar. Die gebied suid van die Wümmerivier is vanaf 1133 deur Nederlandse setlaars gedreineer om dit vir landboudoeleindes geskik te maak. Die eerste historiese verwysing na Borgfeld dateer uit die jaar 1235. In 1666 het Borgfeld onder die gesag van Bremen gekom. Borgfeld is in 1945 by Bremen ingesluit. Vanaf 1999 is honderde nuwe woonhuise in Borgfeld opgerig, en in 2002 is die tremlyn 4 gebou wat Borgfeld met die stadsentrum van Bremen verbind. Die oudste historiese dokument, wat na die kerk van Borgfeld verwys, dateer uit die jaar 1384. In 1522 het Heinrich von Zütphen hier die eerste reformatoriese preek in Bremen gehou, en hier is om en by tien jaar later ook die Reformasie in Bremen voltooi. Gedurende die Dertigjarige Oorlog is die kerkgebou deur keiserlike troepe ernstig beskadig, waarby die klokke verlore gegaan het. Die kerktoring is in 1640 herbou en van nuwe klokke voorsien.


Die Beloselski-Belozerski-paleis (Russies: Дворе́ц Белосе́льских-Белозе́рских; voor die Russiese Rewolusie ook bekend as die Paleis van Groothertogin Elizabeth Fjodorowna, die Sergei-paleis en die Dmitri-paleis) is ’n Nieu-Barok-paleis op die kruising van die Fontanka-rivier en Nefski-prospekt in Sint Petersburg, Rusland. Die malvapienk paleis lyk baie soos die Stroganof-paleis wat in die 1750's deur Bartolomeo Rastrelli ontwerp is en aan die ander kant van die Newarivier geleë is. Die eerste Beloselski-Belozerski-paleis is in 1747 tydens die bewind van keiserin Elisabeth aan Nefski-prospekt gebou vir prins Michail Andrejewitsj Beloselski (1702–1755). Die gebou, wat destyds baie kleiner was, is in ’n Franse styl ontwerp met ’n groot private tuin en ’n vasmeerplek aan die rivier. Sy seun prins Aleksander Michailowitsj Beloselski (1752–1809) het die plek geërf en ’n ekstra stuk grond gekoop om die gebou te vergroot. Vanweë sy goeie verhouding met keiser Paul het hy die antieke titel Prins van Belozersk gekry. Van toe af was die familie bekend as die Beloselski-Belozerski's.


Noord-Dakota (Engels: State of North Dakota) is 'n deelstaat in die middeweste van die Verenigde State van Amerika. Die hoofstad is Bismarck en die grootste stad Fargo. Dit is die 19de grootste deelstaat met 'n oppervlakte van 183 272 vierkante kilometer. Noord-Dakota het 'n bevolking van sowat 672 000 en word in die noorde deur Kanada (provinsies: Saskatchewan en Manitoba), in die ooste deur Minnesota, in die suide deur Suid-Dakota, en in die weste deur Montana begrens. Die staat lê in die Bo-middeweste en in die Groot Vlaktes. Dit het 'n tipiese vastelandsklimaat met warm somers en lang, koue winters. Die naam "Dakota" is 'n woord uit die Lakota-taal en beteken "ewige vriend." Noord-Dakota se byname is Peace Garden State, Roughrider State, Flickertail State, The 701 en Norse Dakota (die woord Norse verwys na die groot getalle Skandinawiërs wat hulle in Noord-Dakota gevestig het). Na Noord-Dakota word as Amerika se veiligste deelstaat verwys, selfs al is dit net in die derde plek van die veiligste VSA-deelstate, ná New Hampshire en Maine.


Die Nikolaas-paleis (Russies: Николаевский дворец, Nikolajefski dworets) is een van verskeie paleise in Sint Petersburg wat deur die argitek Andreas Stackensneider ontwerp is vir die kinders van tsaar Nikolaas I van Rusland. Die paleis van groothertog Nikolai Nikolajewitsj is deel van ’n uitgestrekte kompleks met ’n kerk, ryskool en verskeie buitegeboue. Die Bolsjewiste het dit hernoem tot die "Paleis van Arbeid" (Russies: Дворец труда; Dworets troeda) en dit aan die vakbonde gegee wat dele van die eklektiese enterieur van die paleis verwoes het met die doel om dit vir hul gebruik aan te pas. Hierdie artikel is merendeels vertaal vanaf die Engelse Wikipedia-artikel en:Nicholas Palace Beljakowa, Z.I. Nikolajefski dworets. Sint Petersburg, 1997. Hierdie Rusland-verwante artikel is ’n saadjie. U kan help deur dit uit te brei. Koördinate: 59°55′55″N 30°17′35″O / 59.93194°N 30.29306°O / 59.93194; 30.29306


’n Kremlin is ’n Russiese fort, vesting of kasteel. Die term kan ook verwys na: In Rusland: Die Moskouse Kremlin (meestal net "die Kremlin" genoem) Die regering van die Sowjetunie Die regering van Rusland Kazan-kremlin, ’n fort in Kazan Plekke: Le Kremlin-Bicêtre – ’n voorstad van Parys, Frankryk Kremlin (Duitsland) – ’n klein dorpie in die Luckau-distrik, in Laer-Sakse, Duitsland Kremlin (Montana) – ’n dorp in Montana, VSA Kremlin (Oklahoma) – ’n dorp in Oklahoma, VSA Kremlin (Virginië) – ’n dorp in Virginië, VSA Kremlin (Wisconsin) – ’n dorp in Wisconsin, VSA


TSG Weinheim is 'n sportklub uit Weinheim in die deelstaat Baden-Württemberg in Duitsland. Behalwe sokker, het die klub heelwat ander afdelings waarvan die bekendste die Amerikaanse voetbalafdeling, wat in die 1. Bundesliga meeding, asook die trompoppie-afdeling, wat al die Duitse kampioenskap gewen het. Die klub is op 20 Augustus 1862 gestig as 'n gimnastiekklub genaamd Turnverein Weinheim. In 1878 het die klub in twee geskeur met die stigting van TV II Weinheim, wat in 1883 herdoop is na Turngenossenschaft Weinheim. In 1907 is die naam weer verander na Turngenossenschaft Jahn 1878 Weinheim. Na die Tweede Wêreldoorlog, op 29 Junie 1946, het die moederklub TV Weinheim weer verenig met TGS Jahn Weinheim en het DJK Schwarz-Weiß 1923 Weinheim ook by die verenigde klub aangesluit om TSG 1862 Weinheim, die huidige klub, te vorm. In 1998 het die buurklub FV 09 Weinheim bankrot gespeel en het die sokkerafdeling ook by TSG Weinheim aangesluit. Die sokkerafdeling ding sedertdien mee onder die naam TSG Weinheim 62/09. Wat sokker aanbetref, het FV 09 Weinheim ’n roemryker verlede gehad as TSG Weinheim.


Redcliff is 'n handels-, woon- en nywerheidsdorp 14 km van Kwekwe af in die sentrale deel van Zimbabwe, ongeveer halfpad tussen Harare en Bulawayo, naby aan die hoofpad en spoorlyn tussen dié twee stede. Die beraamde bevolking was in 2009 34 206, vier keer meer as tydens die sensus van 1969 toe die inwonertal 8 557 was, waarvan 7 080 swartes en 1 477 wittes was. Jongste bevolkingsyfer van Word-Gazetteer.com Akers, Mary (red.), Encyclopaedia Rhodesia, The College Press Pvt. Ltd., Salisbury, 1973. Hierdie artikel is ’n saadjie. Voel vry om Wikipedia te help deur dit uit te brei.


'n Skeerbekmuis is 'n klein soogdier wat in die orde Eulipotyphla geklassifiseer word. Hulle behoort tot die familie Soricidae: een van die grootste soogdierfamilies met byna 400 verskillende spesies. Hulle is van die kleinste soogdiere ter wêreld. Alhoewel skeerbekmuise die naam "muis" dra en ook op een lyk, is hulle hoegenaamd nie knaagdiere nie en ook nie nou verwant aan hulle nie. Hulle is maar insekte-eters (orde lnsectivora). Hul dieet bestaan grotendeels uit insekte en ander klein prooidiere, wat hulle soms ondergronds opspoor. Die diere is dus baie nuttig vir boere, omdat hulle help om skadelike insekpopulasies in beheer te hou. Skeerbekmuise (familie Soricidae) is, ten spyte van hul muisagtige voorkoms, nie aan muise verwant nie. Die skeerbekmuise behoort tot die orde lnsectivora en hulle is nader verwant aan die molle (familie Talpidae).  Die grootte van skeerbekmuise wissel van klein tot baie klein. Hul snuite is verleng en met 'n aantal tashare (vibrissae) bedek. Die snuit is so verleng dat dit verby die snytande steek en die punt word voortdurend geroer.


Die Suid-Afrikaanse parlementsverkiesing van 1910 het op 15 September 1910 plaasgevind, en was die eerste verkiesing in die Unie van Suid-Afrika. Stemregte was vir blankes, kleurlinge in die Kaapprovinsie en swart vernames in Natal en die Kaapprovinsie gereserveer. Die verkiesing word deur die Suid-Afrikaanse Party van Generaal Louis Botha gewen. Hierdie artikel is ’n saadjie. Voel vry om Wikipedia te help deur dit uit te brei.


'n Oorlogsvlag (of militêre vlag) is 'n gewysigde weergawe van 'n nasionale vlag wat deur die militêre mag van 'n land gebruik word. (Die seevaartkundige gelyke is 'n vlootvaandel.) Onder hierdie streng omskrywing van die term is daar min lande wat tans 'n oorlogsvlag het en die meeste verkies om die staatsvlag of die standaard nasionale vlag vir die doel van 'n oorlogsvlag te gebruik. Oorlogsvlag van Bolivia Oorlogsvlag van Broenei Oorlogsvlag van die Volksrepubliek van China Oorlogsvlag van die Republiek van China Oorlogsvlag van Hongarye Vlag van die Japannese Selfverdedigingsmagte Oorlogsvlag van Portugal Oorlogsvlag van die Verenigde Koninkryk (let op die 3:5 verhouding) Oorlogsvlag en vlootvaandel van Finland Oorlogsvlag en vlootvaandel van Peru Oorlogsvlag en vlootvaandel van Serwië (voorkant) Oorlogsvlag en vlootvaandel van Serwië (agterkant) Oorlogsvlag en vlootvaandel van Swede Staats- en oorlogsvlag en Staatsvaandel van Denemarke Staats- en oorlogsvlag en Staatsvaandel van Duitsland Staats-/oorlogsvlag en Staats-/vlootvaandel van Ysland Staats-/oorlogsvlag en Staats-/vlootvaandel van Noorweë Vlag van die Filippyne gedurende oorlog Oorlogsvlag van Bulgarye Oorlogsvlag (regimentskleur) van die Helleense Weermag Gevegsvlag van die Gekonfedereerde State van Amerika (1861–1865) Boergondiese Kruis-vlag, Spanje (1506-1843) Oorlogsvlag van die Japannese Keiserlike Leër Oorlogsvlag van die Volksrepubliek van die Kongo (1970-1991) Oorlogsvlag van Oos-Duitsland (1960–1990) Reichskriegsflagge, die oorlogsvlag van die Wehrmacht en die amptelike vlag van die Kriegsmarine Staats- en oorlogsvlag van die Griekse Koninkryk (1863–1924 en 1935–1970) Oorlogsvlag van die Italiaanse Sosiale Republiek (1943–1945) Oorlogsvlag van Pruise (1816) Oorlogsvlag van die Romeinse Republiek van 1849 Vlag van die Rooi Leër Breedweg kan enige vlag wat deur gewapende magte gebruik word om hulself of die nasie/volk wat hulle dien as 'n oorlogs- of militêre vlag beskou word.


Winston Monwabisi Mankunku Ngozi (* 1943, † 13 Oktober 2009) was 'n bekende Suid-Afrikaanse tenoorsaxofoonspeler. Ngozi is in 1943 in Retreat in die Wes-Kaap in 'n musikale familie gebore. Op die ouderdom van sewe het hy klavier begin speel, en later het hy ook klarinet en trompet leer speel. Hy het in sy middeltienerjare geleer om die alt- en tenoorsaksofone te speel. Hy het John Coltrane, plaaslike saksofonis Cups & Saucers, pianis Merton Barrow en baskitaarspeler Midge Pike as groot invloede tydens hierdie tydperk in sy lewe gemeld. Ngozi het in Kaapstad gewoon tydens apartheid, wat tot gevolg gehad het dat hy onderworpe was aan apartheidswetgewing soos die Groepsgebiedewet en die Wet op Afsonderlike Geriewe. In die vroeë 1960's is Ngozi — nes één uit elke drie Suid-Afrikaners — deur die rassistiese regering na Gugulethu verskuif. Ngozi het in 1964 saam met 'n wit musiekgroep in die Groenpunt Kunssentrum en onder die pseudoniem Winston Mann opgetree waar hy gedwing is om agter 'n gordyn te speel om uit sig te bly, aangesien 'n veelrassige musiekgroep onwettig was.


Jack Hody Johnson (* 18 Mei 1975) is 'n Amerikaanse sanger-liedjieskrywer, musikant, filmmaker en branderplankryer bekend vir sy werk in die sagte rock- en akoestiese musiekgenres. Hy het kommersiële sukses bereik met die vrystelling van sy debuutalbum, Brushfire Fairytales, in 2001. Hy het sedertdien vier verdere albums vrygestel, asook 'n aantal EP's. Hy is welbekend vir sy jaarlikse byeenkoms, die Kokua-fees, waar al die gegenereerde inkomste terug in die gemeenskap geploeg word. Hy nooi gewoonlik ander sterre, soos Dave Matthews, om by sy fees op te tree. Brushfire Fairytales (2001) On and On (2003) In Between Dreams (2005) Sleep Through the Static (2008) En Concert (2009) e-hawaii.com JackJohnsonMusic.com Amptelike webwerf (en) MySpace-profiel (en) MusicBrainz-profiel[dooie skakel] (en) Kitaarbladmusiek by Fretbase.com (en) Hierdie artikel is ’n saadjie. Voel vry om Wikipedia te help deur dit uit te brei.


Die Suid-Afrikaanse parlementsverkiesing van 1921 het op 8 Februarie 1921 plaasgevind. Die verkiesing was noodsaaklik na die uitreding van die Engelstalige Unionisteparty uit die kabinet van Jan Smuts. Die kombinasie van die Suid-Afrikaanse Party en die Unionisteparty (SAP-UP) het 79 setels gewen en was die grootste party. Die Afrikaner-nationalistiese Nasionale Party het ook een meer setel gewen, en 45 in totaal gewen. Die grootse verliese was deur die Arbeidersparty (-12) en onafhanklikes (-2). Smuts het dus 'n nuwe kabinet gevorm. Die staking van blanke mynwerkers in die Witwatersrand in 1922 het die regering ernstig gediskrediteer, en die Nasionale Party en Arbeidersparty het sterk ondersteuning van armblankes gewen. Een van die leiers van die opposisie Nasionale Party, Tielman Roos, het kontak gemaak met F.H.P. Creswell, die leier van die Arbeidersparty en onderhandelinge begin wat uiteindelik gelei het tot 'n koalisie tussen die Arbeidersparty en die Nasionale Party, die sogenaamde Pakt-regering.


August Friedrich Kellner (1 Februarie 1885 – 4 November 1970) was 'n middelvlak-amptenaar in Duitsland wat gewerk het as 'n justisie inspekteur in Mainz en Laubach. Gedurende die Eerste Wêreldoorlog was Kellner 'n voetsoldaat in 'n Hessiese regiment. Na die oorlog het hy 'n politieke organiseerder geword vir die Sosiaal-Demokratiese Party, wat die voorste politieke party was in die tyd van die onstuimige en kortstondige Republiek van Weimar, Duitsland se eerste demokrasie. Kellner het 'n veldtog gevoer teen Adolf Hitler en die Nazis. Met die begin van die Tweede Wêreldoorlog het Kellner 'n joernaal begin skryf om sy waarnemings van die Nazi-bewind te boekstaaf. Hy het hierdie werk Mein Widerstand ("My Weerstand") genoem. Na die oorlog het Kellner op denazifikasie-rade gedien, en gehelp om die Sosiaal-Demokratiese Party te hervestig. In 1968 het hy sy joernaal aan sy Amerikaanse kleinseun gegee om dit in Engels te vertaal en tot die aandag van die publiek te bring. Hy verduidelik die doel van die skryf van sy joernaal soos volg: "Omdat hulle oor die mag beskik het om my stem stil te maak, kon ek nie die Nazis in die hede beveg nie.


Die nasionale vlag van die Eritrea is op 5 Desember 1995 amptelik in gebruik geneem. Die vlag is gevorm uit drie driehoeke: twee reghoekige driehoeke in groen (bo) en blou (onder) met ’n rooi gelykbenige driehoek tussen in. Saam vorm dit ’n reghoek met ’n verhouding van 1:2. Die middelpunt van die olyftak is op ’n kwart van die lengte van die vlag. Die drie kleure van die drie driehoeke het elk ’n simboliese betekenis: groen stel die vrugbaarheid van die land en die landbou voor, blou stel die oseaan voor en rooi stel die bloed voor wat gevloei het in die stryd om onafhanklikheid. Die olyftak en -krans stel vrede voor en is ook ’n verering vir die Verenigde Nasies vir die rol wat hy gespeel het in die totstandkoming van die Eritrese onafhanklikheid. Sien vlag 1 hier onder Teen die tyd dat Eritrea in 1885 deur Italië gekoloniseer is, is dit reeds deur baie ander lande bestuur. Tot 1941 is die vlag van Italië as amptelike vlag daar gebruik. In daardie jaar is die Italiaanse troepe deur die Geallieerde Magte uit die gebied verdryf as deel van die Tweede Wêreldoorlog.


Mansa is 'n dorp in Zambië en die hoofstad van die provinsie Luapula wat vroeër as Fort Rosebery bekend gestaan het. Die geskatte bevolking in 2009 was 44 621, skaars 3 600 meer as tydens die 2000-sensus. Die dorp het in die jare 60 die hoofstad van die provinsie geword, en hoewel dit binne die Koperstreek geleë is en per pad net 217 km van Kitwe af, skei 'n die punt van die Demokratiese Republiek van die Kongo wat tot diep in Zambië reik, die dorp en provinsie van die kopergebied. Mansa beskik oor vier hotelle: Civic, Mansa, Luka en New Mansa, asook alle ander noodsaaklike dienste, waaronder 'n winkel van die Suid-Afrikaanse kruiderniersgroep Shoprite. http://www.world-gazetteer.com/wg.php?x=&men=gcis&lng=en&des=wg&srt=npan&col=abcdefghinoq&msz=1500&geo=-246[dooie skakel] *Dooley, Brendan & Plewman, Nicholas, African Advernturer's Guide To Zambia, Struik Publishers (Pty) Ltd, Cape Town, 2000. "argiefkopie". Geargiveer vanaf die oorspronklike op 10 Januarie 2010. Besoek op 15 Desember 2009. "argiefkopie". Geargiveer vanaf die oorspronklike op 2 September 2011. Besoek op 14 Desember 2009. "argiefkopie".


Zambië se Westelike Provinsie is die mees suidwestelike van die land se nege provinsies en grens in die suide aan Namibië se Caprivistrook en in die weste aan Angola. Die provinsie beslaan 126 386 km2, die naasgrootste in die land en amper 17% van die totale oppervlak. Dit is net ietwat kleiner as Griekeland. Die Westelike Provinsie het naas die Noordwestelike Provinsie die land se kleinste bevolking en ook net laasgenoemde provinsie is yler bevolk. Die bevolking per vierkante kilometer was in 2009 net 7,62, vergeleke met die landswye gemiddeld van 17,03. Die geskatte bevolking was 962 871 in 2009, 'n toename van meer as 300 000 vergeleke met die 1990-sensus. Die hoofstad, Mongu, is met 'n geskatte inwonertal in 2009 van 66 382 die grootste nedersetting. Die enigste ander dorpe met 'n noemenswaardige bevolking, is Sesheke (30 686 volgens die 2009-skatting), Kaoma (17 380) en Senanga (11 661). Die Westelike Provinsie het in die koloniale tydperk as die protektoraat Barotseland bekend gestaan en was enig in sy soort danksy verdrae tussen die destydse opperhoof, Lewanika, en die British South Africa Company.


Sir Godfrey Martin Huggins (amptelik burggraaf Malvern – "the Right Honourable First Viscount of Rhodesia and of Bexley") (gebore Bexley, Kent, Engeland 6 Julie 1883, oorlede Salisbury, Rhodesië 8 Mei 1971) was dokter, eerste minister van Suid-Rhodesië (1933 tot 1953) en van die Sentraal-Afrikaanse Federasie (1953 tot 1956). Huggings kry sy skoolopleiding aan Malvern-kollege en kwalifiseer daarna as dokter in Londen in 1906. Tot 1911 werk hy in Londense hospitale en verhuis toe na Suid-Rhodesië. Hy wou slegs 'n paar maande bly, maar besluit om hom in die gebied te vestig na hy 'n vennootskap aangebied word. Tydens die Eerste Wêreldoorlog dien hy in Engeland en op Malta en raak in dié tyd 'n kenner op die gebied van wonde en amputasies, waaroor hy talle boeke en geskrifte publiseer. In 1918 keer hy terug na sy aangenome land. Reeds in 1924 betree Huggins die politiek as lid van die eerste Wetgewende Vergadering ingevolge verantwoordelike regering as lid van die Rhodesian Party en die jaar daarna word hy partyleier.


Die Tazara-spoorlyn (die afkorting staan vir Tanzania & Zambia Railway Authority) is 'n spoorverbinding in Midde-Afrika oor 1 860 km tussen Kapiri Mposhi in Zambië en Dar-es-Salaam, Tanzanië, se besige uitvoerhawe. Die spoorlyn is in 1976 met Chinese befondsing voltooi ten einde Zambië se afhanklikheid vir die uitvoer van sy koper deur hawens in die suide te verminder. Sedert 10 Oktober 2008 loop twee dienste weekliks op die spoorlyn, die een 'n sneltrein en die ander 'n gewone. Die sneldiens vertrek Dinsdae byna terselfdertyd uit Dar-es-Salaam]en Kapiri Mposhi en kom twee dae later by die teenoorgestelde bestemmings uit, terwyl die gewone diens Donderdae van albei teenoorgestelde eindpunte vertrek om Sondag in onderskeidelik Kapiri Mposhi en Dar-es-Salaam aan te kom. 'n Amerikaner se beskrywing van sy reis op die trein, met foto's. http://www.seat61.com/Zambia.htm#Dar%20es%20Salaam